Kronikak – Kontrakantxatik\n2022-01-13 / Juan Ignazio Zulaika / 0 Comments\n30 urte pasatu dira geroztik; nekez ahaztuko dut, ordea, gau hura. Aste Nagusian murgilduta zeuden Bilbon. Deportivo pilotalekuan zesta-punta jaialdia antolatuta zegoen, eliteko puntistekin. Harmailak lepo bete ziren, EITBk zuzenean eskaini zuen emanaldia.\nFinalerdia zen, eta gaizki jokatu nuen. Nire mailatik behera; dezente, gainera. Partidaren ostean, lur jota, buru-makur nengoen aldageletan.\nEITBko langile bat hurbildu zitzaidan. Elkarrizketa egingo zidatela, ohikoa zen eta den bezala. Doi-doi jaso nuen burua.\nEzetz, esan nion, hitzik esan gabe. Langileak alde egin zuen.\n30 urte pasatu dira, eta zenbat aldiz gogoratu naizen partida hartaz. Ez neurketa galdu nuelako eta barregarri samar jokatu nuelako. Baizik eta, ezetz, uko egin niolako elkarrizketari.\nZutitu eta kantxarantz abiatu izan banintz, aurpegia emanez, ez nintzen partidaz gogoratuko. Beste porrot bat, askoren artean. Estatistika hutsa, azken finean..\nBaina, ez, iltzatuta geratu zitzaidan partida malapartatu hura, arantza azalaren barruan. Denborarekin gaiztotuz joaten den zauri klasea.\nBegirune eskasaz jokatu nuen, EITBko langileen aurrean, ikusleen aurrean zer esanik ez.\nGarrantzi izugarria ematen zaie emaitzei: irabazi ala galtzeari. Denbora joan ahala, konturatzen zara umekeriak besterik ez direla, eta beldurra, jendeak zer iritzi ote duen norberari buruz. Ondorioz, lotsa eta koldarkeria, batzuetan.\nBiharamunean, edo handik bizpahiru egunera, erraza neukan:\n“Aizak, Euzkitze, lehengoan ez nintzen batere fin portatu”…\nBerak: “egon hadi lasai, gizona, edozeini gertatzen zaio gau txar bat izatea”…\nNik moztuko nion: “Ez, ez, Euzkitze, ez naiz partidaz ari, baizik eta ondorengo erreakzioaz, elkarrizketari uko egin izanaz”.\nHantxe bukatuko zen afera, arantza barrutik ateraz, bakea betiko.\n30 urte pasatu dira, ordea, eta Deportivoko gau hura gogoan iltzatuta dago oraindik. Ez pattal aritu nintzelako, baizik eta uko egin niolako elkarrizketari.\n2021-11-08 / Juan Ignazio Zulaika\nAltuna III.a pilotari manistaren adierazpenak entzuten ditut Euskadi Irratian. Esku pilotaren figura handiak, beraiek, manistak ere, pertsonak direla aldarrikatuz amaitzen du elkarrizketa. Altuna III.ak 4 t ‘erdiko finala jokatuko du azaroaren 14an. Ondoren, binakako txapelketa hasiko da eta horrela urte osoan zehar, hainbat diziplinatan lehiatuz, oporrik gabe, diziplina bakoitza eliteko kirolari gisa prestatu ezinik.\nBestalde, zesta-puntako pilotariak daude, modalitate honetako figurek bi hilabetez jokatzen dute, uztailean eta abuztuan, eta urteko gainerako hilabeteetan, ia txapelketa gehiagotan parte hartu gabe. Harrigarria, beraz, batzuen eta besteen arteko aldea.\nEgoera bideratu al daiteke? Bai manistek eta bai puntistek beren gabeziak hobetuta ikustea?\nNire ikuspuntua azaletik azaltzen saiatuko naiz, katedra jartzeko asmorik gabe eta lerro hauek irakurtzera hurbiltzen den balizko irakurlea aspertzeko asmorik gabe. Jakinda ere, eguzkitan topa egiteko idazten dudala.\nZergatik jokatzen dute manista profesionalek urte osoan? Zeintzuk dira etenik gabe egiteko arriskuak?\nEz dago munduan (ez zait bururatzen) urtarokoa ez den kirol profesionalik. Hau da, kirol profesionalak denboraldiz denboraldi jokatzen dira. Ez, ordea, esku-pilota. Futbolariak, txirrindulariak, beisbolariak, tenislariak eta baita Amerikako jai-alai denboraldiak ere, hirurogeita hamarreko hamarkadara arte, denboraldiz denboraldi jokatzen ziren. Altuna III.a bezalako manistak dira (ausartzen naiz esaten) gelditzen ez diren bakarrak, horrek dakarren higadura psikologiko eta fisikoarekin. Ez da harritzekoa Altuna III.a kexatzea.\nEtenik gabeko praktika hori joan den mendean ezarri zen ustiapen-eredu batetik dator, pilotaleku industrialen funtzionamendurako egokia den gizarte- eta lan-testuinguru bateko eskaerari erantzuteko. Ez zegoen apusturik egiteko leku askorik, kasino debekatuak, bingo berdina… Beste kirol batzuen lehiak, ikuskizunari eta entretenimenduari dagokienez, ez zuen a posteriori izango zuten pisua. Hirurogeiko hamarkadako desarrollismo ekonomikoa gehitzen badiogu, laborantza-salda egokia dugu apustularia frontoietara hurbiltzeko.\nDurangoko Ezkurdi pilotalekuan eta Gernikan, zesta-puntaz edo Hernaniko Galarretan eskaintzen ziren asteroko emanaldiei zeharka begiratuz gero. Aldi bereko jaialdiak, edozein asteburutan. Euskal Herrian zehar manistek jokatzen zituzten partiden kopurua… datuak izugarriak dira. Gaur egungo ikuspegitik ulertzen zaila.\nSistema osoa erori da ezagutu ezineraino.\nHala ere, manistek urte osoan jokatzen jarraitu dute.\nGainontzeko modalitateek jasandako beherakada, EITBk, esku-pilotaren kasuan, sekuritate sare bat jarrio dio esku-pilotari amildegirantz ez abiatzeko. Uztarri berean, komenentziako ezkontza osatuz, sostengua ematenn diote urte osoko egutegiari.\nGaldera da, ba al dago eskari errealik EITBk (euskal telebista publikoak) prime time-an zuzenean eskaintzen dituen 150 jaialdietan?\nNik ezetz uste dut. Are gehiago, epe luzera kaltegarria izan daiteke. Esklusiboak ez ditu bermatzen etorkizuneko audientzia-mailak. Berritzen ez den kirola —Irujo, Olaizola II.a edo Altuna III.a bezalako jokalariak ateratzen diren heinean zoriaren araberakoa dena eta txapelketetako partidak eskaintzera mugatzen dena— ez da etorkizunerako eszenatoki desiragarria.\nLehiarik gabeko jarduera ekonomikoa zaharkituta geratzen da. Lehiakideren bat iritsiko da. Kanpoko kasu honetan: Ibai Llanosen eta Pîqueren aretoko puxiken txapelketak edo e-sportak edo dena delakoak, eta belaunaldi berriek bizkarra emango diote esku pilotari. Eta antzinakoek, adin jakin bateko pilotazaleek, ez dute gehiago kontatuko.\nPosible al da egoera iraultzea?\nGeldiarazi, bai. Epe laburreko ikusmenarekin amaitzea, bai. Nola? Erantzukizun instituzionala. Konfort-gunetik irteten. Mahaian ukabilkada bat emanez.\nEzinbestekoa da Estatuak (gure tresna politikoak) esku hartzea bere tresna baten bidez, kasu honetan, euskal telebista publikoa. EITBk meloia ireki eta pilota modalitateak denboraldiz denboraldi eskainiz, Floridako pari-mutuel industriarekin gertatzen zen bezala (kanodromoak, hipodromoak eta jai-alai). Urtaro bat bakoitzarentzat.\nDenboraldi indartsua eskuarentzat, bere diziplinei lekua eginez, zaletuaren jakin-mina indartuz, pilotariari atseden emanez.\nGarai bat zesta-puntarako, Iparraldeko bi hilabeteei erantsita, orain kanpoko merkatua iragana baita eta pilotari bikainen soberakina ikaragarria baita. Denbora horri esker, modalitatea duintasunez mantendu ahal izango litzateke, belaunaldien arteko erreleboa bermatuz. Teknologia berrien laguntzarekin, modalitatearen ikusgarritasuna nabarmentzeko eta ikusleari irudi liluragarriak eskaini ahal izateko.\nKontraesana dirudien arren, eskuko enpresentzat ere aukera interesgarria litzateke arlo ekonomikotik. Zer esanik ez tresna-modalitateetarako izango litzatekeen salbamendua.\nAzken batean, egoera horretan alde guztiak aterako lirateke onuradun.\n2021-01-12 / Juan Ignazio Zulaika\nPelotariak, zestozko pelotariak, Ameriketan urte asko eginda etortzen ziranean, musika joten jaken illuntzean etxeaurrean, eta jendeak baltseoan egin. Au musikeruak dirua atarateko asmatakoa izango zan.\n(José María Etxaburu, “Ondarroako kontuak”).\nGillermo Amutxastegik (Ondarroa, Bizkaia, 1910) aipatzen zuen, bere biografian, etxera itzultzen zenean herriko musika bandak ongietorria egiten ziola. Gillermok ardoa edatera konbidatzen zituen herritarrak.\nDaniel Guridi (Arrasate, Gipuzkoa, 1906) ere, ibili zen munduan zehar xisteraz jokatzen. Italian, Egipton, Txinan, Filipinetan eta Mexikon. Arrasatearrak kontatzen zuen herriko musika banda esperoan izaten zuela herrira itzultzen zenean. Villabonan (Gipuzkoa) gauza bera. Pilotari ospetsua izatea ezer gutxi ikusteko zeukan ongietorria jasotzerakoan. Nahikoa zen herriko semea izatea, halako festa antolatzeko.\nNoiz eten ote zen usadioa, ezin erantzun. Agian, Euskal Herrira etorkinak etortzen hasi zirenean. Gizartea apurka-apurka nahastu ahala, identitate peto-petoa gutxitzen hasi zenean.\nZestazko pilotariaren itzulera, hainbat urte atzerrian eman eta gero, herri txiki batean, derrigorrez akontezimentua izan behar zuen. Zer ote zuten kontatzeko. Jendea prest, munduaren azalpenak entzuteko: ohiturak, bizimodua, politika, ekonomia, istorioak. Atzerrian geratutako lankideen berri senideei emateko baliagarria izango zen. Ekarritako enkarguak, eskutitzak, opariak, dirua…\nIsidoro Fagoaga tenorra Berara (Nafarroa) itzultzen zenean, Europan zehar denboraldiak pasatau eta gero, Pio Baroja idazleak galderaz josten omen zuen. Barojak lehen eskuko testigantza jaso nahi izatea ez da harritzekoa. Are gehiago, Fagoaga bezalako intelektual batengandik.\nInformazioaren gizartean bizi gara: McLuhanen herriska globalean; duela 80 bat urte ez bezala. Gaur egun, zestazko pilotariak Ameriketatik itzultzen dira. Oharkabean. Shanghaitik bueltan datorren Fagorreko langileak bezala, senitartekoak soilik itxaroten Loiun edo etxean; gainera, aspaldian desagertu ziren herriko musika banda gehienak.\nEskuzko pilotariak, txapela bat irabazten dutenean (pandemia aurretik bederen) zain izaten dituzte herritarrak, lagunak, sagardotegira joateko. Izango dute musika, sortuko da festa. Pilotariak xanpaina edatera konbidatuko ditu herritarrak. Inork ez dio galdetuko, ordea, nondik datorren, zer ikusi duen. Noiz arte itzuli den.\n2018-10-11 / Juan Ignazio Zulaika\nAutobus geltokira hurbildu naiz. G-1 hartuko dut, Hernanitik Donostiara doana. Erabaki zuzena izan da autoa etxean uztea. Abisatu zuten, gainera. Ahal bazen garraio publikoa erabiltzeko, pilotalekuaren inguruan jende pilatzeak saihesteko. Agure bat dago markesinan. Laurogei bat urtekoa. Beisboleko txapela buruan, Nike logoarekin. Kirola egiteko oinetakoak.\nZe maiztasunez pasatzen den autobusa galdetu dit gazteleraz. Ez nago seguru eta markesinan ageri den oharrei begiratu diet. Larunbata da, hamabost minutuero, beraz. Euskaraz erantzun diot. Berehala konturatu bainaiz euskalduna dela.\n“Hortik zatoz”, galdetu diot. Buruarekin Galarreta pilotalekua seinalatuz. Baietz berak. “Ederra izanda, e!?”\n“Bai, merezita”, berak.\nNongoa den galdetu diot. Egiten duen euskara ez baita Donostialdekoa. “Azpeitiarra naiz, Urrestillakoa”. Hara! pentsatu dut nire artean. Txikuriren (garai bateko eskuzko pilotari ospetsua) koinatua dela azpimarratu dit.\n“Jagoba (nire lankide ohia) ezagutzen duzu”? esan diot. “Bai, iloba”.\nNi, Arturo Bandini naiz, idazle ospetsua, aurkeztu dut nire burua, eskua luzatuz. Ez da mugitu. Ez dit jaramonik egin. Galarretara begira dago, auskalo zer pentsamenduetan.\n“Ona al zen Koteto?”\n“Ona!?” Nik 40 urtean ezagutu dudan onena. Esaten dute Abrego hau eta bestea, ez nuen hura jokatzen ezagutu, baina Ezkurra bezalakorik, ezta pentsatu ere”.\nZirikatzeko edo, Intxauspe aipatu diot. Hura ere aurrelari ikusgarria.\n“Tira, tira”… mespretxuzko irribarrez.\n“Ezkongai nago. Hortxe, 40 urte eman ditut etortzen. Urtea da utzi niola etortzeari. Badakizu, aspertu azkenean, kuadrillakoak banan-banan joaten, azkenean gure taldetxoan, jaialdiko hurbiltzen ginenok, urritzen… Gehiago ez etortzea erabaki nuen!”\n”Baina, gaur etorri zara?”\n“Nola ez, ba!, nola ez, ba!”…\n“Zer zeukan Kotetok hain berezia izateko?”\n(Gogoan oraindik frontoian bizitutakoa. Omenaldi ederra bezain hunkigarria. Lankideak, lankide ohiak, ikusleek… eskainitako maitasuna. Kotetoren erantzunaren pareko. Villabonako Oinkari dantza taldeak erakutsitako koreografia ederra bezain originala… Ezkurraren alabak eta ilobak eskainitako aurreskua. Berez aurreskua hunkigarria bada, bi senideek erakutsitako aurreskua malkotan utzi ninduten. Xumea izan baitzen. Ezohikoa, zangoak buruaren gainetik, dantzari trebeen moduan. Alabak eta ilobak erakutsitakoa, adierazpen fisikohutsa izatetik harago zegoen… muturreko maitasunarekin zer ikusia duena).\nSutu da pitin bat urrestildarra, egindako galderaren eraginez.\n“Zer zeukan Kotetok!? diotsu?…\nDena! Zango azkarrak. Bista edo kolokazioa inork ez bezala. Kolpea apartekoa. Pilotak saskia zeharkatzen zuenean, zarata baino, xuxurla. Hain fina, hain delikatua. Beste gauza bat esango dizut. Kantxan egindako balentrien arabera neurtzen dituzte figura handiak. Urtean zehar emandako abantailak. Irabazitako txapelak… Niretzat erantsi behar zaio beste zerbait. Lankideekin izandako harremana. Epaileekin. Publikoarekin errespetuz jokatzea. Intendentearekin. Enpresarekin hortzak erakutsiz erakutsi behar zenean, eta malgu jokatzen bolada txarretan. Kotetok denak bete izan ditu. Goitik behera txapelduna. Horregatik etorri naiz gaur”.\nTxaloak bai baino inoiz txistuak joko zenioten, galdetu diot. Pikaroaren irribarrea marraztu zaio ezpainetan. Berak ezer esan baino lehenago aurrea hartu diot. “Dirua barra-barra jokatzen zen bertan. Askorentzat Sodoma eta Gomorra izan da Galarreta, jokalarien paradisua”…\n“Ni, ni ez naiz apostalaria izan. Tira, kantitate txikiak, bai. “Bokilleroa” —harmailetan, bosgarren koadroaren parean, euren artean trabesak eginez, artekariak saihestuz, korretajea, beraz, ordaindu gabe— nintzenez gutxi jokatzen nuen, denbora-pasa. Baziren batzuk, ordea, 500 euro arte jokatzen zutenak.\nBehin, ari ginen gure artean bata besteari deman eta, hurbiltzen zaigu Erzilla jerentea esanez debekatuta zegoela era horretan apustuak egitea. Bazen gure artean harri-jasotzaile bat (ez diot ulertu zein herritakoa). Altxa da gizon puska hura, eta paparretik helduz esaten dio Erzillari. “Aizu, guk sarrera ordainduta sartu gara eta ez hasi hemen kargu hartzen. Hemen ezin bada apustuak egin, hor ere ez! artekariak seinalatuz. Ospa hemendik!”\nIsil-isilik, buru makur alde egin zuen Erzilla jerenteak.\nLaino beltzak ageri dira zeruan. Langarrak espaloia bustitzen hasia du. Galarretako aparkalekua gainezka dago. Festak jarraitzen du. Egun luzea izango da gaurkoa Ezkurrarentzat. Luzea izan da Kotetoren ibilbidea kantxetan. 28 urte eman ditu profesionaletan. Alabak eta ilobak aurreskua dantzatu dute bere aurrean. Ba ote dago sari preziatuagorik?\nBadator G-1 autobusa. Igotzerakoan, ni igotzeko aurrena esan dit urrestildarrak. Igo naiz. Orduan, zerbait harrigarria gertatu da. Urrestildarra Galarreta pilotalekura begira jarri da. Aurpegia jiratu bezain pronto gatzezko estatua bilakatu da. Autobusaren barrutik ikusi dut dena. Gizajoa geltokian geratu da, mugiezin. Galarretara, Sodoma eta Gomorrara begira. Lot-en emaztea bezala.\n2018-08-07 / Juan Ignazio Zulaika\nArratsaldeko laurak dira. Bero sapa pilotalekuaren kanpoaldean, 30 bat gradu egingo ditu, pentsatu dut nire artean, eskerrak iparraldeko brisari, batek daki bestela. Aparkalekua hutsik, bizpahiru auto izan ezik. Bista altxa eta, eraikinaren fatxadan irakur daiteke: JOSTALDI PILOTALEKUA. Gainean, oihal batean, irakur daiteke: Hondarribia Jai-Alai, hiru hizkuntzetan iragarkiak zera dio: ostiral guztietan, uztaila eta abuztuan, zesta-punta partidak, 20:00 etan-\nSartu naiz pilotalekuan. Beroa itogarria da, jasanezina, suediar sauna baten antzekoa. Pilotaren hotsa hormen kontra, oihu batzuekin nahasten da: “Sartu”!… “Irten¡”… gero eta ozenago… korridoreak kantxara eramaten du. Lau pilotari, lau ausartak, kolore desberdineko elastikoekin berebiziko partida jokatzen ari dira. Harmailak hutsik daude.\nBi pilotari urrutitik etorriak dira, Mexiko hiriburutik. Beste biak euskaldunak dira, gipuzkoarrak, hondarribiarra bat, errenterirara bestea. Duda sartu zait, bertan geratu edo inguruko kafetegi batera joan, aire egokituaren abaro bila. Geratzea erabaki dut.\nBizkarra erabat izerdiz blai sentitzen dut. Nire buruari galdetzen diot nola sentituko diren lau ausartak, ordu horretan, halako hotz-beroetan. Zer motibazio sentitzen ote duten.\nDaniel Inclan eta Eduardo Cordovak, bi mexikarrak, badakite saio hauen mende dagoela sailkapena datorren urrian Bartzelonan jokatuko den Munduko Zesta-punta Txapelketarako. Lehendabizi Mexikon jokatu beharko dute Txapelketa Nazionala. Irabaziz gero, Bartzelonan izango dira.\nEduardo Cordovak atzean jokatzen du, 30 bat urte izango ditu, gerri-bueltan nabaritzen zaio kilo batzuk soberan dituela. Uniformeak egiten dituen entrepresa bateko nagusia da. Konfiantza handia dauka sailkatzeko, bikote ona osatzen dutela. Gainera, egun hauetan saio asko egiten ari dira, aukera ematen dieten une eta egun guztietan. Dagoeneko, Biarritz, Mutriku, Gernika, Zumaian aritu dira entrenatzen…\nDaniel Inclan abokatua da, Samuel Inclan handiaren lehengusu propioa,\n—Mexikok eman duen puntista onenetakoa— nekatuta omen dago, bart Biarritzen entrenatzen aritu ostean afaria, gero parranda txiki bat ere bai. Beteranoa da Inclan, berrogei urte paseak. Antzematen da ofizioa ezagutzen duela, zeharkako errematea, errebotea bi eskuekin, erraz mugitzen da kantxan, gazte debutari baten sasoiaz.\nBiek jokatu dute profesionaletan joan den denboraldian Mexiko hiriburuan.\nBeste lekuetan, beste kiroletan, tenperaturak hain gora egiten duenean, gizakiaren osasuna arriskuan jartzen denean, eten egiten da jokoa. Hemen ez. Barregura ematen didate muturreko kirolek hau ikusita. Lau ausartek berearekin jarraitzen dute, lagunak aldatu eta segi aurrera, atsedenik hartu gabe.\nOier Enrique errenteriarra da, gaur du oporretan lehenengo eguna. Ondartzara edo mendira joan ordez, entrenatzera etorri da, gustatzen zaiona egitera. Urteak darama horrela, pilotari bezela edo monitore lanetan. Gaur sparring lanak egitea egokitu zaio Mexiko maila gorenera eraman nahi duen bikote batentzako.\nAntton Agueda da Oierren atzelaria, 25 urte ditu eta injeniari elektronikoa da. Antton, Yoni Amboagerekin batera, biak hondarribitarrak, Hondarribiako Pilota Eskolaren alma materrak dira. Nire buruari galdetu diot zer litzateke pilota bolondres horien gabe… Aurten sekulakoa lortu dute. Hondarribia eraman dute Herriarteko txapelketara, zesta-punta modalitatean\nLanak bere fruituak ematen dituela, irakurri dut pilotalekuaren sarreran.\nOrdubete pasea daramate jo eta ke, korrika barrura, zabalera, aurrera, paretan gora, erreboteatzen, erremateak egiten… Halako batean Antton kantxatik irten da eta ur botila bat eskaini dit. Ezetz esan diot nahiz eta deshidratatzen egon. Solidaritatez, errukituta sentitu naiz, izerdi patsetan egon arren.\nBeste ordu erdi bat joan da, bostak eta erdiak dira jada. Gustatuko litzaidake berriketan egitea beraiekin, euren bizitzaz pitin bat gehiago jakitea, baina osasuna dut jokoan. Berriro diot, barregura ematen didate muturreko kirolek. Hondarribiko Jostaldi pilotalekura etor daitezela, hartu zesta eskuan eta hasi astintzen, lau ero horiek egiten ari diren moduan, helburu desberdinarekin baina pasio berberaz.\nKarmen eguna Markina-Xemeinen\n2018-07-20 / Juan Ignazio Zulaika\nKarmen eguna Markina-Xemeinen berezia da. Herriko jaiak direnez, “Pilotaren Unibertsitatea” leporaino betetzen da urtero zesta-puntako pilotari onenekin; baita aurten ere.\nKarmen eguna berezia da pilotari ohiontzat; bilkura gune modukoa bilakatzen da pilotalekua. Diasporan bizi diren markinarrek, herriko festen tiradizoaz, ahaleginak egiten dituzte herrira itzultzeko. Herritik kanpo bizi direnak ere badira, egun seinalatuan agertzen dira.\nJuan Jose Bilbon bizi da, urteak dira bertan ezkondu zela. Uztailak 16an, joan den Karmengo egunean elkartu ginen “Unibertsitatean” Juan Jose eta biok 30 urte elkar ikusi gabe pasatu eta gero. Bartzelonan ezagutu genuen bata bestea jokatzen ari ginenean, duela 47 urte.\nAmerikako Estatu Batuetan, Bridgeporten, egin genuen topo berriro, 1982an. Elkarrekin bizi ginen etxe berean, Julian bere anaia eta Juanmari Iriondo ondarroarra. Bi anaiak mariatxizale amorratuak ziren. Jaiki orduko mexikar musika herrikoia jo eta ke entzungo genuen, etxean ematen genuen ordu guztietan: Vicente Fernandez, Jose Alfredo Jimenez, Alvaro Solis, Pedro Vargas… orduan ezagutu nituen.\n“Ni bezainbat dakiena mariatxien gainean gutxi izango dira, ezta Mexikon ere. Hiru urte eman nituen Mexikoko hiriburuan jokatzen”. Vicente Fernandez eta Jose Alfredo Jimenezekin argazkiak badituela esan zidan. Noizbait erakutsiko zizkidala.\n“Zer moduz anaia Julian”, galdetu nion. “Miamin bizi da, masaje emaile lanetan aritzen da. Ez dugu harremanik, ez gara eroaten” , erantzun zidan.\nBost operazio izan dituela Juan Josek azkenengo urteetan, ondo dagoela orain. Entzuna neukan minbizia izan ote zuen. Ez nintzen ausartu galderak egiten.\nAnaien artean fenomenoa Jabier duzue, esan nion. Deustuko Unibertsitatean katedraduna, Euskaltzaindian euskaltzain oso.\n“Bai, denetatik atera gara… Ez duzu jakingo baina arreba bat guardia zibila den kapitain batekin ezkondu zen”…\nInformazio gehiago behar nuela, esan nion txantxetan. Agian badela gaia beste Patriarenbat asmatzeko. Barre egin genuen.\nAspaldiko adiskideak izatea badu abantaila. Nahiz 30 urte pasatu arren elkar ikusi gabe, egunero elkar ikusiko bazina bezain eroso sentitzen zara.\nDatorren urte arte agur esanez agurtu ginen, Karmen egunean berriro elkartzeko.


Lege Oharra - Restaurante Madaixagane\nLegezko ohar honek (aurrerantzean “Lege ohar”) atariko zerbitzuaren www.restaurantemadaixagane.es erabilera (in gobernatzen aurrerantzean, “web”) Torre Madariaga sl harát Madaixagane San Bartolome, 35, 48350, Bustruria, Bizkaia CIF B 95841045 Merkataritza Erregistroan inskribatuta dago ezarrita.\nOro har Madaixagane Jatetxea arteko harremana bere webgunearen zerbitzu telematikoen erabiltzaileen Espainiako legeriaren eta jurisdikzioaren eraginpean dago.\nBi aldeek espresuki uko immunitatea dute eskubiderik daitezke eta espresuki Bilboko Epaitegi eta Auzitegien aurkeztu ahal duten kontratu horien errendimendua sortzen diren edozein gatazka konpontzeko.\nInformatzen da eta onartzen du web gune honen sarbidea ez du inolaz ere esan nahi, Madaixagane Jatetxea batera enpresa-harreman baten hasieran.\nWeb jabea ez da bertan adierazitako bere laguntzaileek Madaixagane Jatetxearen aurretik ikusia identifikatu eskubidea unannounced aldaketak egoki deritzon bere Web orrian alda dezake ezabatu edo eduki eta zerbitzuak gehitu egiteko eskubidea modu horretan, aurkeztutako dute edo bere zerbitzarietan kokatuta dauden berberak bitartez eskaintzen dute.\nJabetza intelektuala web orriak, diseinu grafikoa eta kodeak edukiaren Eskubide Madaixagane Jatetxea eta, beraz, erreprodukzioa, banaketa, komunikazio publikoa, eraldaketa edo beste edozein jarduera hori edukiekin egin daitekeen debekatuta dago jabetzako dira bere webgune edo are iturriak aipatuz, Madaixagane Jatetxea idatzizko baimenik gabe. Izen komertzialak, markak edo Konpainiaren web orrian edozein zeinu bereizgarri haien jabeen jabetza dira eta legeak babesten ditu.\nDitu estekak (loturak) Madaixagane Jatetxea informazio-izaera baino ez du inola ere bat iradokizun, gonbidapen edo gomendiorik haren web-an.\nKONFIDENTZIALTASUNA ETA DATUAK BABESTEKO\n15/1999 Legearen xedapen eragina, abenduaren 13koa, Datu pertsonalak babesteari, Madaixagane Jatetxearen aurretik eta sortutako datu pertsonalak automatizatuetan existentzia erabiltzaileari informatzen Madaixagane Jatetxea eta bere ardurapean, mantentzea eta erabiltzailearen eta informazio lan harremana kudeatzeko helburuarekin. Duzu. Adostasuna ematen du bere datuak sartzea fitxategia eta informazio komertziala produktu Madaixagane Jatetxea transferentzia. Baldintza orokor hauek onartzea garai hartan, erabiltzaile Madaixagane Jatetxea beren zerbitzuak ematea beharrezkoa den datu batzuk biltzeko eskatzen du.\nMatrikula formularioak eta fitxategiak\nBete izen-emate orria behar da, sartzeko eta web bidez eskainitako zerbitzu jakin batzuk gozatzeko. Eskatutako datu pertsonalak emateko edo ez datuak babesteko politika hau onartzeko ezintasuna, harpidetu, erregistratu edo bertan datu pertsonalak eskatzen den edozein promozioak parte hartzea da.\n15/1999 Legean ezarritakoaren arabera, abenduaren 13koa, Datu pertsonalak babesteari, jakinarazten dizugu erregistroa ondorioz lortutako datu pertsonalak Madaixagane Jatetxea jabetzako fitxategi batean sartuko da eta San Bartolome, 35, 48350, Bustruria, Bizkaia, en helbide izana 994/1999 Errege Dekretua, ekainaren 11koa, ezarritako segurtasun neurriak ezarri.\nEgia eta ACCURACY DATUEN\nErabiltzaileak dira sartzen, Madaixagane Jatetxea edozein erantzukizun jatetxean salbuetsi soilik zehaztasuna eta zuzentasuna datuen erantzule. Erabiltzaileek bermatzen eta erantzuteko, edozein kasutan ere, zehaztasuna, gaurkotasuna eta benetakotasuna datu pertsonalen ere, eta horiek betetzeko konpromisoa eguneratua mantentzeko. Erabiltzaileak matrikula edo harpidetza inprimakia Informazio osoa eta zehatza emateko konpromisoa hartzen du. Madaixagane Jatetxea ez, ez beraiek eta horietatik beste iturri adierazten da ekoiztu informazioaren egiazkotasunaren erantzule, beraz, bere gain hartzen ez du inolako erantzukizunik informazio hori erabiltzeak sor daitezkeen kalte posible da. Madaixagane Jatetxea eskubidea eguneratu, aldatu edo ezabatu bere webgunean mugatzeko edo informazio hori eskuratzeko ukatzen jasotako informazio eskubidea. Madaixagane Jatetxea akatsak edo ez-egiteak Madaixagane Jatetxea emandako informazioa Madaixagane Jatetxea kanpoko iturrietatik emandako ondorioz jasaten dezakezu edozein galera edo kalteen erantzukizunik libratu egiten da.\nGertaera gure zerbitzu batzuk, zehazki zuzenduta daude adingabeen at, Madaixagane Jatetxea guraso edo tutoreen onespena bilatzen datu pertsonalak biltzeko edo, hala badagokio, datuak prozesatzeko da.\nMadaixagane Jatetxea ez du erabiltzailearen datuen transferentzia hirugarrenei egiteko.\nESKUBIDEEN eskuratzeko, zuzentzeko, deuseztatzeko eta aurka egiteko\nMezuak eta ariketa sartzeko, zuzentzeko, baliogabetzeko eskubideak eta oposizioko bidali ahal izango duzu Internet torremd1@gmail.com, batean, edo posta arruntez Madaixagane Jatetxea, Ref. LOPD San Bartolome, 35, 48350, Bustruria, Bizkaia hartzaileak . Eskubide horiek erabiltzeko eta Instrukzio 1/1998 urtarrilaren 19, Datuak Babesteko Agentziaren betez, zure nortasuna Madaixagane Jatetxea den frogatzeko NAN edo fotokopia bat bidaliz behar duzu beste baliozko legea. Hala ere, aldaketa edo zuzentze zure izen-emate datuak, gunea bera identifikatu, aldez aurretik, zure erabiltzaile izena eta pasahitza egin daitezke.\nMadaixagane Jatetxea segurtasun legeak eskatzen dituen datu pertsonalen babes-mailak hartu ditu, eta saiatu beste edozein osagarriak baliabide tekniko eta neurriak instalatzeko bere esku galtzea, gaizki erabiltzea, aldatzea, baimenik gabe sartzea eta harrapatzea Pertsonaleko Datuen saihesteko Madaixagane emandako Madaixagane Jatetxea Restaurant ez izan duten interferentzia, egite, eten, birus informatiko, telefono matxura edo deskonexioak Madaixagane Jatetxea haratago arrazoi eragindako sistema elektroniko honen funtzionamendua ere izan daitezkeen kalteen erantzule; atzerapen edo blokeoak gabeziak edo telefono lineak edo Center Datuak prozesatzeko for the gainkarga Internet sisteman edo bestelako sistema elektronikoen of gainkargek baita kalteak eragindako sistema elektroniko honen erabileran, ahal duten hirugarren eragin ahal Madaixagane Jatetxea kontroletik kanpo legez kanpoko bidez. Nolanahi ere, erabiltzaileak jakin behar du Interneteko segurtasun neurriak ez direla gaindiezinak izan behar.\nErabiltzaileak aitortu izana baldintza informatuta datu pertsonalak babesteko, onartuz eta horien tratamendu consenting jatetxe eran Madaixagane Jatetxea arabera eta Politika hau Datu Pertsonalak Babesteko adierazitako xedeak da. Web eskainitako zerbitzu batzuek datu pertsonalen babesari buruzko xedapen espezifikoak baldintza izan ditzake.


August 2015 – GUARDETXEA\nZapalduon Antzerki topaketak\nURRIAK 1-4 Zapalduon Antzerkia, gero eta ezagunagoa dugu, artearen bitartez aktibismoa bultzatu nahi dugun horien artean. Guardetxean duela urte batzuk hasi genuen tresna honen multiplikazioarekiko ilusioa pizten eta honakoan GIZATek, Gipuzkoako Zapalduon Antzerki Taldeak, antolatutako topaketak aurrera eramateko bultzada eman nahi izan dugu. Zapalduon Antzerkiarekin harremana izan duten, inguruan ditugun, eragile guztiak ezagutu eta beraiekin … Continued\nIrailak 20 Igandea – 18:30 – 5€/6€ LA ALDEA DEL ARTE taldeak arte eszenikoekin zerikusia daukaten proiektuen sormenean eta ekoizpenean dihardu. Mikro-antzerkia antzerki fenomeno bilakatu da munduko hainbat hiritan. 15 minutu baino gutxiagoko ikuskizunak dira eszenografia minimo bat daukatena eta esperientzia aktoreetatik oso gertu bizitzeko aukera ematen dutena. AURRESALMENTA entradium.com/es/entradas/microteatro-Donostia TAKILLA 6,00 € el mismo … Continued\nTeilatu JAM: Irailak 26 larunbata\nUdaren helmugarekin Jam Session gertakizun mota batekin, alaitasun eta gozapen kolektiboak aktibatu nahi ditugu Guardetxe-n Irailaren 26an izango da 20:00etatik 2:00etara. Edonor edozein eran parte artzea da musika gau honen helburua eta noski soinu-uhinen, mugimenduen eta sentimenduen bitartez, gure zentzumenak gozatzea. Gertakizun honen informazio guztia web honetan jaso ditugu: http://jamcasadelguarda.esy.es/ Sartu ta apuntatu zaitezte!!!! Edonola, … Continued\nIRAILAK 12 LARUNBATA, 2015 Urtero bezala, aurten ere Guardetxean elkartasun jardunaldi bat egingo dugu, Senegal hegoaldeko Djembering herriko maternitatea laguntzeko. Jone, Kris eta Merce hiru neska gipuzkoarrek urtero egiten dute Casamancera bidaia beren opor garaian, bertako maternitatean lan egiteko. Horrez gain, bertako jendearentzat materiala eramaten dute: medikuntza materiala, eskola materiala eta dirua azpi-egiturak konpontzeko. Hori … Continued


Elkartasuna hezkuntzatik hasita. Noticias de Navarra\nElkartasuna hezkuntzatik hasita\nBosgarren urtez Ordiziako Oianguren Institutuko ikasleek elkartasun egunak ospatu dituzte eta lortutako diru guztia Legorretatik Mundura elkarteari bideratu diote.\nM. Aranbururen erreportajea eta argazkiak - Miércoles, 20 de Junio de 2018 - Actualizado a las 06:03h\nLegorretatik Mundura elkarteko hiru kide, Oianguren BHIko irakasleekin.\nElkartasun egunak ospatu dituzte herenegun eta atzo Ordiziako Oianguren institutuko ikasle eta irakasleek. Hainbat hitzaldi eta tailerren ostean, atzo Ordiziako plazara atera ziren eta hainbat joko egin zituzten. Amaieran, ekintza guztiekin eskuratutako dirua Legorretatik Mundura Gobernuz Kanpoko Elkarteari bideratu zioten, Hondurasen egiten ari diren proiektuan lanean jarrai dezaten. Hala, 1.500 euroko txekea eman zioten elkarteko arduradunei.\nEz da lehen aldia Oiangurenekoek horrelako zerbait egiten dutena, izan ere, dagoeneko bosgarren edizioa da DBH 1 eta 4. mailako ia 400 lagunek ekintzarekin bat egiten dutela. Jose Cuerdo, programaren antolatzaile eta koordinatzailea gustura dago ikasleek egitasmo honen harira agertu duten borondate onarekin. “Urte osora zabaldu ohi ditugu ekintzak, horrela, ikaslegoa askoz ere gehiago inbolukratzen delako;ez dute zerbait puntuala bezala ikusten”, azaldu dio egunkari honi Cuerdok. Baina ez hori bakarrik, hain zuzen, ikasleak dira proiektu edo elkartasun egun hauen oinarri nagusia: “ikasleek ikusi beharra daukate elkartasun hori zertan datzan eta haiek izaten dira diruz lagundu nahi duten elkartea aukeratzen dutenak. Aurtengo kasuan, kultur astean Legorretatik Mundura elkarteko kideak etorri ziren haien proiektuaren berri ematera eta ikasleek oso gustuko izan zuten elkarteak egiten zuten guztia, interesgarria zela azaldu zuten. Eta nola ez, guretzako oso garrantzitsua da ikasleek gertutik bizitzea beste errealitate horiek, azken finean, modu horretan askoz ere gehiago iristen zaie, haiena sentitzen dute”. Gainera, Legorretatik Mundura elkarteak laguntzak behar dituzten herrialdeetan hezkuntzan jartzen dute esfor-tzu handia eta horrek, era batean, “hemengo ikasleei erakusten die beste herrialde batzuetan zein egoeratan dauden hezkuntzaren arloan eta hemen dituzten aukerak balioan jartzeko ere balio diete”, zehaztu du irakasleak.\nhezkuntza emanezLegorretatik Mundura GKEk aurtengo urte hasieran Legorretan bertan ezagutzera eman zuten taldea zein proiektu ari den ateratzen aurrera eta hurrengo helburuak zeintzuk diren ere bai. Bost-sei legorretarrez osatutako taldea da, nahiz eta onartzen duten hainbat momentutan herriko beste eragile batzuk ere laguntza ematen dietela.\nTaldekideak munduko beste herrialde batzuetan bizi dituzten egoera latzen jakitun dira, eta horiei aurre egin nahian batu ziren kooperazioaren bidera, eta une honetan, Hondurasen eta Cabo Verden ari dira lanean, bertako herritarrei laguntzeko asmoarekin. Hain zuzen ere, Hondurasen, La Nora kolonian, gazteek hezkuntza jaso dezaten lanean dabiltza. “La Norako eskolaren lehen solairua eraikitzea lortu dugu dagoneko eta orain bigarren solairu bat egitea da gure asmoa eta bertako ikasleek, gutxienez, egunean otordu bat jasotzeko aukera izatea”, zehaztu du Daniel Cardoso, taldeko kideak. Oraingoz, lehen solairu horretan 12 urte bitarteko 120 ume ingururi ematen diete zerbitzua, baina aurrera begira helburuetako bat da 250 umeengana iristea eta eraikitzen duten bigarren solairu horretan haur zahartxegoei ere zerbitzua emateko aukera izatea.\nAurten zenbait proiektutan lortutako dirua haiei bideratu diete eta horixe izan da Oianguren institutuak egin duena. “Ilusio handia egin digu ikusteak Goierri mailan badagoela borondate eta sentsibilizazio hori herrialde azpigaratuei laguntzeko”, nabarmendu du Cardosok. Eragile eta instituzio desberdinak bultzada ematen ari zaiela ere adierazi du eta alde horretatik “oso pozik” daudela ere esan du. Hondurasen ez ezik, Cabo Verden ere badabiltza lanean. “Ospitaleetako azpiegiturak hobetzea da helburuetako bat. Hitzarmen ba-tzuk lortzen ari gara hemengo medikuak bertara joateko operatzera eta hango medikuei ere erakustera. Bestalde, baratze komunitario bat egitea lortu dugu eta eskola txiki bati argindarra jartzea ere bai”, gehitu du.\nLegorretatik Mundurakoak ilusioz hartu dute Oiangurenekoek haiekin kontatu izana;azken finean, milaka kilometrora dauden haur eta familiei lagunduko diete bizimodu hobexeago bat izan dezaten eta hezkuntza duin bat jasotzea ahalbidetuko die.\netiquetas: ordizia, oiangu, elkartasuna


«Topografia»: berrikuspenen arteko aldeak - Wikipedia, entziklopedia askea.\n«Topografia»: berrikuspenen arteko aldeak\n22:14, 16 azaroa 2018ko berrikusketa\n6.195 bytes added , Duela 2 urte\n12:21, 17 urtarrila 2018ko berrikusketa (aldatu)\nJon Peli Oleaga (eztabaida | ekarpenak)\nt (geodesiarekiko esteka gehitu)\n22:14, 16 azaroa 2018ko berrikusketa (aldatu) (desegin)\nUxue.arte (eztabaida | ekarpenak)\nEtiketa: Ikusizko Editorea: kommutatua\n[[Fitxategi:Topographic map example.png|thumb|320px|Mapa topografikoa, [[sestra-kurba]]duna.]]\n'''Topografia''' [[lurra]]ren irudikapen grafikoa eta hori egiteko prozedura ikertzeaz arduratzen den [[zientzia]] da. Topografiaren barruan edozer islatu edo irudikatu daiteke, gauza naturalak zein artifizialak. Horren ondorioz, hainbat erabilera ditu. Topografia hitza [[greziera]]zko bi hitzen baturatik dator: "''Topos''", lekua esan nahi duena eta ''grafos'', deskribapena esan nahi duena.\nTopografia hitza lur-eremu txikien neurketa eta deskribapen grafikoa egiten denean erabiltzen da. Bestalde, lur eremu handiagoen deskribapen grafikoa egiterakoan [[geodesia]] izena erabiltzen da. Hori dela eta, hiru dimentsiotako [[koordenatu sistema]] erabiltzen da, puntuak erreferentzia bat izanik kokatzeko. Egun, neurgailu optikoez gain, [[GPS]]a erabiltzen da, lana asko errazten baitu.\nTopografia, lurraren azalera, bere forma eta xehetasun, natural edo artifizial guztiak, grafikoki irudikatzeko erabilitako prozedura eta printzipioen multzoa da. Irudikapena azalera lauetan egiten da eta lur eremu txikiak aztertzen ditu. [[Geodesia]]k berriz, lur eremu handiagoak aztertzen ditu. Horregatik era sinple batean esan dezakegu topografo batentzat lurra geometrikoki laua dela, geodesiarentzat berriz ez. Hau irudikatzeko hiru dimentsioetako koordenadak erabiltzen dira. x eta y (planimetría) eta z (altimetría).\nMapa topografikoak, plano kotatuen irudikapen sistema erabiltzen dute. Sistema honek, erreferentzia puntutik altuera berera dauden puntuak marren bidez lotuz, lurrazalaren gorapera erakusten dute. Marra horiei sestra-kurba deitzen zaie eta marra horiek duten mapei mapa hipsografikoak. Neurtutako puntutik erreferentzia puntura dagoen altuera diferentziara [[kota]] deitzen zaio. Erreferentzia puntua itsaso maila izanez gero ez dugu kota hitza erabiliko, [[altitudea]] baizik.\n== EraginERABILERA eremuakARLOAK ==\nTopografia arlo askotanfuntsezkoa da lagungarri, halahainbat nolaalorretan:\n*katastroko eta geodesiako ingeniaritza\n== Ikus, gaineraNEURKETAK ==\n*Lur-neurketan. hainbat elementu erabiltzen dira, Neurtze-zinta, podometroa, lur-neurtzailearen eskuaira edo puntu batetik bestera dauden pausoak adibidez.\n*Topografia klasikoan, puntu baten koordenadak adierazteko ez da sistema kartesiar tridimentsional bat erabiltzen. Koordenada sistema esferikoa edo polarra erabiltzen da eta hortik koordenada kartesiarretara pasatzen da.\nBi neurketa mota daude:\n*Zuzena: Neurtutako distantzia neurri-unitatearekin konparatzearekin nahikoa da.\n*Zeharkakoa: formulak behar ditugu neurketak kalkulatzeko.\nHainbat tresna, angeluak neurtzen dituzte, estazio totala adibidez. Distantziak neurtzeko bi metodo erabiltzen dira: distantzia estadimetrikoak edo zehatzagoa den distantziometria elektronikoa. Lehenengo metodoan takimetroa erabiltzen da eta bigarrenean estazio totala. Normalean estazio totala eta GPSa konbinatzen dira.\nNahitaezkoa da erreferentziako sistema geodesiko zuzenean lan egitea, ETRS89 Penintsulan eta Balear uharteetan eta REGCAN95 Kanariar uharteetan. Erreferentziako elipsoidea GRS80 izango da eta proiekzio kartografikoa UTM.\nGaur egun gehien erabiltzen den tresna estazio totala da. Makina horren bidez angelu horizontalak, bertikalak eta distantziak neurtu daitezke. Estazio totala zein koordenadetan kokatuta dagoen jakinda, neurtutako puntu guztien hiru dimentsioetako koordenadak jakin daitezke.\nHartutako datuen koordenadak prozesatuz, lurrazalaren xehetasunak grafikoki irudikatu daitezke. Bi punturen koordenadak jakinda, haien arteko distantzia edo altuera aldea kalkulatzea posiblea da.\nTopografiari esker lurrazalaren xehetasunak planoetan irudikatu daitezke eta horregatik zuinketaren kontrakoa da. GPSaren erabilera dela eta teknika honen erabilera pixkanaka behera egin du, baina hainbat lekutan ez da posiblea GPSa erabiltzea kobertura faltagatik. GPSa erabiliz gero, lana arinago egiten da eta tresna horren zehaztasuna oso handia da. 2-3cm-koa era zinematikoan eta 2mm-koa era estatikoan neurtuz gero.\n== ZUINKETA ==\nZuinketa datu bilketaren kontrako prozesua da eta haren helburu nagusia planoetan irudikatutakoa lursailean irudikatzea da. Zuinketa eta lerrokatzea topografiaren parte oso inportanteak dira, biak beharrezkoak dira obrari hasiera emateko.\n=== Zuinketa-ardatzak ===\nZuinketa egiteko behar diren ardatzak honako hauek dira:\n== TRESNAK ==\nXVII. mendean, teleskopio errefraktorea asmatu zen. Ordura arte, lur-neurtzaileak haien lana egiteko gehien erabiltzen zutena, teleskopio eta tabloi batez konposatutako ‘plancheta’ (edo goinògraf) deituriko tresna zen.\nXX. mendean angelu horizontalak eta bertikalak neurtzen zituen [[teodolito]]a asmatu zuten.\n1950 eta 1960. urteen artean, topografian erabilitako teknikek bilakaera handia izan zuten. Distantzia eta angeluak aldi berean neurtzen zituzten distantziometro elektronikoak, teodolito elektronikoak eta estazio totalak asmatu ziren. Horiek guztiak asmatu baino lehen, distantziak lur-neurtzaileen kateak deituriko neurketa-zinten bidez neurtzen ziren.\nEgun, oraindik ez dakigu topografia zehazki nondik datorren. Hormetan eta oholtxoetan aurkitutako irudikapenak direla eta, ikertzaileen ustez, lehen lan topografikoak, Egipton egin ziren. 1400. Urtean K.a. Garai hartako [[Herodoto]]k, Seostrisi esaten dio lurrak izateagatik zergak kobratzeko lursaila banatu behar dela. Hortik aurrera korda-tenedoreak deituriko lanpostu berria agertzen da eta haien lana lurrak neurtzea zen.\nEgipton, lantzeko landa bakoitzaren zati bat faraoiarentzat zen. Lur zati hori muga baten bidez zehazki markatzen zen. Urtero, Nilo ibaiaren ur maila igotzen zenean, muga horiek ezabatzen ziren, eta hori zela eta urtero berriz markatu behar zituzten. Lan hori faraoiaren lur-neurtzaileak egiten zuten topografia erabiliz.\nBeste ikertzaile batzuk, topografiaren jaiotza [[Miletoko Tales]]ekin eta [[Anaximandro]]rekin erlazionatzen dute.\nP.Merlin ingeniari geografialariaren arabera, topografía jabetza pribatuarekin bat dator.\nTopografia, teknologiaren garapenarekin bat garatzen joan da.\n== OBRA ZIBILAK: ERAIKINAK, ZUBIAK, ERREPIDEAK, ETA ABAR. ==\nTopografo batek, bere lana, obraren proiektua egin aurretik edo proiektua egiten den bitartean egiten du. Ingeniari edo arkitekto batek, lana egin aurretik, lursailaren eta elementuen plano milimetriko edo tridimentsionala behar du.\nHorretarako topografia-ingeniari batek zuinketaz arduratzen da. Obraren mugak, elementuak neurtzeko erreferentzia ardatzak eta altueraren erreferentzia maila kokatzen ditu.\nObra egiten den bitartean, eraikuntza kudeatzaileak, ‘obraren egoera’ eskatu diezaioke topografoari. Obra egoera horren bitartez, obra, baldintza-agirian zehazten den moduan egiten ari dela erakutsi behar da. Obraren arabera, zehaztasuna handiagoa edo txikiagoa izango da.\n== ERLAZIONATURIKO ZIENTZIAK ==\n=== TOPOMETRIA ===\nTopometria, mapa edo plano bat egiteko lursailaren elementuen zenbaki-balioak lortzeko egiten diren lanen multzoa da. Plano topometrikoa, lursailaren eskalan dagoen irudia da.\n=== GEODESIA ===\nGeodesia, lurraren formak eta dimentsioak aztertzen duen zientzia da. Haren propietate fisikoak, grabitazio-eremua eta abar aztertzen ditu ere. Geodesiak, azalera handiko lursailak planoetan irudikatzeaz arduratzen da.\n=== FOTOGRAMETRIA ===\nIrudi digitaletan edo pelikuletan oinarrituta elementuak irudikatzeaz arduratzen da.\n=== TELEDETEKZIO ESPAZIALA ===\nTeledetekzio espaziala, kontakturik gabeko neurtze-teknika guztien multzoari esaten zaio.\n=== BATIMETRIA ===\nBatimetria itsas hondarraren forma, ibaiak eta itsas ertzeak aztertzeaz arduratzen den zientzia da.\n=== KARTOGRAFIA ===\nKartografia lurzoruaren azaleraren zati bat karakterizatzen duten lurrazal natural eta artifizialen eta lurraren mugimenduen ezaugarri fisiko edo zentralen euskarri fisiko edo numeriko baten irudikapena da.


Unias - Wikipedia, entziklopedia askea.\n45°36′18″N 4°13′39″E / 45.605°N 4.2275°E / 45.605; 4.227545°36′18″N 4°13′39″E / 45.605°N 4.2275°E / 45.605; 4.2275\nRivas, Boisset-lès-Montrond, Craintilleux, Cuzieu, L'Hôpital-le-Grand eta Montrond-les-Bains\n423 (2019ko urtarrilaren 1a)\n198 (%46.8) 235 (%55.6)\nUnias Frantziako udalerri bat da, Loira departamenduan dagoena, Auvernia-Rodano-Alpeak eskualdean. 2013an 321 biztanle zituen.\n2007an Unias udalerrian erroldatutako biztanleak 321 ziren. Familiak 114 ziren, horien artean 11 pertsona bakarrekoak ziren (4 bakarrik bizi ziren gizonak eta 7 bakarrik bizi ziren emakumeak), 39 seme-alabarik gabeko familiak ziren, 57 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.\n2007an 127 etxebizitza zeuden, 116 familiaren etxebizitza nagusia ziren, 7 bigarren erresidentzia ziren eta 4 hutsik zeuden. 124 etxeak ziren eta 3 apartamentuak ziren. 116 etxebizitza nagusietatik 102 bere jabearen bizilekua ziren, 12 alokairuan okupaturik zeuden eta 1 doan lagata zegoen; 2 etxek bi gela zituzten, 10 etxek hiru zituzten, 24 etxek lau zituzten eta 80 etxek bost zituzten. 100 etxek euren parking plaza propioa zuten azpian. 44 etxetan ibilgailu bat zegoen eta 70 etxetan bat baino gehiago zituzten.\nUnias udalerriko biztanleria-piramidea 2009an .\n2007an lan egiteko adina zuten pertsonak 212 ziren, horien artean 165 aktiboak ziren eta 47 inaktiboak ziren. 165 pertsona aktiboetatik 159 lanean zeuden (87 gizon eta 72 emakume) eta 5 langabezian zeuden (1 gizon eta 4 emakume). 47 pertsona inaktiboetatik 15 erretiraturik zeuden, 12 ikasten zeuden eta 20 "bestelako inaktibo" gisa sailkaturik zeuden.\n2009an Unias udalerrian 132 unitate fiskal zeuden, 372 pertsonek osaturik. Pertsona bakoitzeko diru-sarrera fiskalaren mediana urteko 21.085 euro zen.\n2007an zeuden 16 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 finantziazio enpresa zen, 1 higiezinen enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 7 zerbitzu publikoetatik, 1 igeltseroa zen, 2 margolariak, 2 zurginak, 1 iturgina eta 1 ile apaindegia.\n2000. urtean Unias udalerrian 7 nekazaritza-ustiategi zeuden.\nBoisset-lès-Montrond (2,1 km)\nCraintilleux (2,6 km)\nL'Hôpital-le-Grand (2,6 km)\nCuzieu (2,7 km)\nRivas (2,7 km)\nMontrond-les-Bains (4,3 km)\nSaint-André-le-Puy (5,7 km)\nVeauchette (5,7 km)\nBNF: 15259881f (data)\nOrriaren azken aldaketa: 11 urtarrila 2022, 09:14.


Pintaketa falangistak agertu dira Pikara Magazine-k eta Faktoria Lilak Bilbon duten lokalean. Haietako batean 52 zenbakia dago, Vox alderdi faxistak Espainiako Kongresuan azken hauteskundeetan lortu dituen ordezkariei erreferentzia egiten. “Eraso hau prentsa-askatasuna eta adierazpen- askatasunari mehatxu zuzena da”, adierazi du hedabide feministak.\nHedabide eta kolektibo feministen aurkako ekintza faxistak ugaritu egin dira azkenaldian Bilbon (argazkia: Andrea Momoitio).\nPikara Magazine hedabide feministak eta Irantzu Varela komunikatzaile eta ekintzaileak salatu dute Bilbon partekatzen duten lokalean astearte goizean berriz ere pintaketak egin dituztela. “Eraso matxista eta faxista” gisa deskribatu dute gertatu dena eta gogora ekarri dute ez dela horrelako egoera bat sufritzen duten lehenbiziko aldia: orain dela bi aste aldizkariak antzeko erasoa jasan zuen eta Irantzu Varelak –Faktoria Lilako kidea– sufritu duen bosgarrena izan da.\nOraingoan ere partidu falangista batek sinatu du pintaketa, DNJ-k, Democracia Nacional alderdiko gazteek. Voxek Espainiako hauteskundeetako programan duen puntuetako bat idatzi dute: “Biolentziak ez du generorik”. Beste pintaketa batean 52 zenbakia ageri da, igande honetan partidu horrek Espainiako Kongresuan lortu dituen ordezkariei erreferentzia eginez. Pintaketetako bat, gainera, zuzenean Irantzu Varelari zuzenduta dago.\n“Irantzu Varelari egiten zaizkion eraso hauek mugimendu feminista osoari egin zaizkiola uste dugu”, adierazi du Pikara Magazinek. Hedabideko kideen ustez, Varela pertsonaia publikoa delako jarri dute jo-puntuan faxistek. “Gainera, komunikabide bati egindako pintada hauek adierazpen-askatasunari erasoak dira”.\nAurretik antzeko erasoak ere jasan izan dituztela gogora ekarri ondoren, jazarpena ez dela pintaketetara mugatzen ere azpimarratu dute, adibide gisa, Varelak eta aldizkariko kide batzuek Twitterren jasan behar izan dituzten erasoak aipatuz.\n“Sare sozialetan #APorTodas hashtaga proposatu dugu, argi dugu eta eraso hau guk jasan behar izan dugula baina denoi zuzenduta dagoela”, adierazi dute Pikara Magazineko kideek. “Gainera, guk ez diogu idazteari, sortzeari, pentsatzeari ezta sarea eratzeari utziko. Guk honi aurre egingo diogu isilik nahi gaituztelako”.\nKanal hauetan artxibatua: Faxismoa | Feminismoa | Bilbo


EtnoMet (Aroaren berbaroak): Ekherri\nAtzo, goibeltxo argitu bazuen ere, eguna aurrera joan ahala, eguzkiak hodeiak jan zituen apurka-apurka. Gaur hodeiak daude egon, baina eguzkia nagusitxo da ortzian. Eta eguzkia hizpide dugularik, galdutzat ematen nuen hitz eta kontzeptu ezin bitxiagoa ekarri nahi dut hona: ekherri. Baina, ez, ez omen dago galduta. Iturri guztiz fidagarriek adierazi didatenez, gaur egun, oraindik Lapurdiko Bardozeko zaharrek erabiltzen dute. Bejondiela! Duvoisin idazleak hauxe zioen ekherriri buruz: ekherri ete ekhi ez dira nahasi behar. Ekhi beti eguzkia da eta ekherri-k ekhi-ren berotasunaz baizik ez hitz egiteko erabiltzen da, hau da, "ekherritan berotu". Eguna goibela bada, ez da ekherri, berba hori argitzen duen eguzkiari ez baitago aplikatzerik, berotzen duenari baino. Beraz, zoragarria bereizketa!\nposted by Kepa Diegez @ 12:58 PM\nAt 10:53, Anonimoa said…\nAgur kepa, eguraldiari buruzko zure blog hau aurkitu berri dut. Aturriko euskara ikertzen ari naiz eta esan nahi nizuke "ekheerri" hitza Bardozen ez dutela bakarrik zaharrek esaten. Lagunduko dizulakoan, Kristina. cencinar001@ikasle.ehu.es.\nAt 12:30, Kepa Diegez said…\nMila esker! Gazteagoek ere erabiltzen badute, hainbat hobeto. Oso ederra da adierazi nahi duena.\nAt 16:13, Anonimoa said…\nDena den, Bardozen "iguzki" ere ezagutzen da, baina baldintza batzuen araberako erabilpen mugatua du. "Beroa" eta "argia" bikotearen berri Duvoisin kapitainaren laguntza jasotzen zuen L.L. Bonapartek ere eman zuen, honatx (Bizkaiko Aldundiko Liburutegian eta Azkue liburutegian kontsultagai diren datuak dira): < ekhi-ekheeri > , dardarkari bakar batez, < ekheerri xekheberrix > - < x > zeinuen bidez Bonapartek hizkera horietan ezagutzen ez ziren aldaerak harrapatzen zituela interpretatzen dut-, < ekherri sourtout pour la chaleur >, < ekhia: sourtout pour la lumière > eta < ekhibegi=rayon (Celhabe)> -Celhabe Bardozeko itzulpena bera egin zuen apaiza da-. Hortaz, balizko "ekheberri"rik ez da -hitz honen ahoskeraren azterketan sakontzen ari naiz-. "Beroa/argia" dirudi menderik mende urtuz joan den ezberdintasuna. Hain xuxen ere, nik, momentuz, entzun ditudan Bardozeko euskaldun gehien-gehienek, ez dute jokabide hori jarraitzen. Aturriko euskara ikertzen nabilen sei urte hauetan bildu ditut zure ikergaian interesgarriak liratekeen izendapenak. Ba al duzu blog honetan idatzirikoez landako daturik? Harremanetan jar gintezke, nahi baduzu. Lagunduko dizulakoan, ikus artio. Kristina. cencinar001@ikasle.ehu.es.


Laudiok Kultura Kontseilua osatu du\nParte hartu nahi duten erakundeek eta pertsonek eskabideak aurkeztu ahal izango dituzte maiatzaren 30era arte Joan den maiatzaren 8an jarri zen indarrean Laudioko Kultura Kontseiluaren funtzionamendu-erregelamendua, udalaren jarduketa-proposamenak edo kultura-sektoreko eragileen arteko lankidetzarako proposamenak jasotzeko, sustatzeko, aztertzeko eta gauzatzeko kontsulta-, eztabaida- eta partaidetza-organoa. Kontseilua hauek osatuko dute: Ander Añibarro alkateak, Maite Cortazar Kultura, Kirol ...\nUdal dirulaguntzak euskara errotulu komertzialetan txertatzeko\nMaiatzaren 16ko ALHAOn argitaratu dira Laudioko merkataritzan, ostalaritzan eta zerbitzu-enpresetan euskara errotuletan txertatzeko dirulaguntza deialdia. Aurreko urteetan bezala, lagunduko diren errotulazio lanak, lokala identifikaziorako errotulu nagusiak, toldoak, ibilgailuak eta atarietako plakak izango dira. Gehienez ere, 350 euro eskuratu ahal izango da elementu bakoitzeko, kontuan izanda kostuaren zerga-oinarriaren ehuneko 70 lagunduko dela errotulua euskara hutsez badago ...\nDatorren ostegunean, maiatzaren 19an, Eusko Jaurlaritzak, Laudio eta Amurrioko garapen agentziekin eta Aiarako Kuadrillarekin batera, ETEentzako 2022ko Laguntza Planari buruzko informazio eta Networking saio bat antolatuko du. Jardunaldia Amurrion izango da, El Reforren. Bertan jorratuko den Saioaren programazioa honako hau izango da: 09:30 h. Harrera hitzak Encina Castresana Astarloa, Aiarako Kuadrillako Presidentea 2022 ETEentzako 2022ko ...\nBi administrazioek bilera egingo dute auzokideekin, maiatzaren 17an, 18: 00etan, Kultura Etxeko Arraño aretoan, obraren aurreikuspenen berri emateko URAk eta Laudioko Udalak lankidetza-hitzarmena sinatu dute Laudioko hirigunean Nerbioi ibaiaren uholdeei aurre egiteko lanak abiarazteko. Hitzarmen horren xedea da Nerbioi ibaia, Laudioko herrigunetik igarotzen den tartean, uholdeetatik babesteko proiektuaren obrak gauzatzeko, bi aldeek bete beharreko baldintzak ...\nEuskara bekak 2022\nLaudio Udalak euskara ikasteagatik ematen dituen dirulaguntzen deialdiak ALHAOn argitaratu dira eta informazioa webgunean kontsulta daiteke. · 2021/2022 ikasturteko euskara ikastaroak. Eskaerak aurkezteko epea: uztailaren 15a arte. · 2022ko udako euskara ikastaro trinkoak. Eskaerak aurkezteko epea: urriaren 17a arte. Edozein zalantza duzula, jo ezazu Hizkuntza Normalizazioa eta Identitatea udal Zerbitzura: euskara@laudio.eus / 94 403 48 90.


Bidaia pedagogikoa Kataluniara\nEgunak: apirilaren 23tik 27ra\nBidaia Bartzelonara autobusez. 9:00etan Donostiatik abiatuko da, eta 10:00ak aldera Iruñean geratuko da.\n+ Goizez: La Maquinista ikastetxera bisita (Haur eta Lehen Hezkuntzako zentro publikoa).\n+ Arratsaldez: Rosa Sensat elkarte pedagogikora bisita.\n+ Goizez: Institut Escola Jacint Verdaguer-era bisita (Bigarren Hezkuntzako zentro publikoa).\n+ Arratsaldez: Eskola Nova 21 egitasmo pedagogikoaren aurkezpena.\n+ Goizez: Joaquim Ruyra zentrora bisita (Haur eta Lehen Hezkuntzako eskola publikoa).\n+ Arratsaldez: CADI espai familiar-era bisita (0-3ko zentroa).\n- Behean ageri diren prezioetan honakoa sartzen da: Joan-etorriko bidaia nahiz Bartzelonan bertako desplazamentuak; lo-lekua eta gosaria; bazkari guztiak; eta eskoletako nahiz elkarteetako bisitak.\n- Logelak binakakoak dira. Norbaitek bakarrik lo egin nahiko balu 100 euroko gehigarria ordaindu beharko luke.\n- Izen-ematea martxoaren 17ra arte dago irekita.\n- Matrikula egiterakoan lehentasuna Hik Hasi-ko harpideek izango dute. Irizpide hori kontuan izan ondoren, berriz, matrikula egin ahala gordeko dira lekuak.\n- Bidaia autobusez egingo da, eta bisitetarako behar den kasuetan ere autobus berbera erabiliko da.\n- Lo-lekua HOSTAL SANS-en izango da. Gosaria ere bertan egingo da.\nARRUNTA LANGABETUA HARPIDEA\n750 € 720 € 690€\n* Ordainketa transferentzia bidez egin behar bada, hauxe da kontu korronte zenbakia. Hala ere, lehenik matrikula egin behar da.\n'ANIZTASUN soziala eskolan: komunitatearen AHOTSAK' jardunaldia\nEguna: 2019ko otsailaren 16a, larunbata, goizez\nLekua: EHUko Donostiako Irakasle Eskola (Oñati plaza, 3 - Areto Nagusia)\nPartaideak: Eskoriatzako Luis Ezeiza Ikastetxea, Eibarko Arrateko Andra Mari Ikastetxea eta Mondragon Unibertsitatea\n9:00 - 9:15 / Hik Hasi-ren sarrerako hitzak\n9:15 - 10:00 / Aurkezpena: eskola eta unibertsitatea elkarlanean (Amelia Barquin eta Pili Sagasta)\n10:00 - 10:30 / Ikasleen ahotsak: Luis Ezeiza Ikastetxea (Eskoriatza)\n10:30 - 11:00 / Gurasoen ahotsak: Arrateko Andra Mari Ikastetxea (Eibar)\n11:00 - 11:30 / Atsedena eta kafea\n11:30 - 12:45 / Irakasleen ahotsak: Luis Ezeiza Ikastetxea (Eskoriatza) eta Arrateko Andra Mari Ikastetxea (Eibar)\n12:45 - 14:15 / World Café: aukerak eta erronkak partekatzen\nARRUNTA HARPIDEA LAGABETUA\n40 € 25 € 30€\nBartzelonako JOAQUIM RUYRA ikastetxearen proiektu pedagogikoa ezagutzeko jardunaldia\n- EGUNA: Azaroaren 24a, larunbata, 9:00etatik 14:0etara.\n- TOKIA: EHUren Pedagogia Fakultatea, Donostia (Tolosa Hiribidea, 70)\n* 9:00-9:15 / jardunaldiaren irekiera\n* 9:15-11:30 / Bartzelonako Joaquim Ruyra ikastetxeko proiektu pedagogikoaren aurkezpena\n* 11:30-12:00 / Hamaiketakoa\n* 12:00-13:00 / Gasteizko Sansomendi ikastetxearen esperientzia: Ausarten Kluba eta gatazken kudeaketarako eredu dialogikoa\n* 13:00-14:00 / mahai ingurua Joaquim Ruyrako nahiz Sansomendiko emaileak mahaian direla: galderak, ekarpenak…\nMugimendua eta hizkuntza DONOSTIAN, urrian 27an\n0-3KO HEZITZAILEENTZAKO UDAZKENEROKO JARDUNALDIAK\n- Urriaren 27an, Donostiako Barriola Eraikinean 9:00etatik 14:00etara eta 16:00etatik 18:30etara\n9:05-10:10 - Xabier Tapia, psikologo klinikoa\nBat bitan, bietan bat: motrizitatea eta hizkuntza\n10:15-11:45 - Mar Corominas, logopeda\nHizkuntza 0-3 aldian: komunikazioa, elkarrizketa eta entzutea (gaztelaniaz)\n11:45-12:15 - Atsedena\n12:15 – 13:15 - Jon Arana, psikomotrizista\nMintzaira adierazmen psikomotorrean\n13:15 – 14:00 Mahai-ingurua hiru hizlariekin\n14:00 - 16:00 Bazkarirako tartea\n16:00-17:30 – Cira Rodriguez, psikomotrizista (gaztelaniaz)\nKanariar uharteetako esperientzia bat\n17:30-18:30 – Joxe Ramon Mauduit, psikoterapeuta eta haurraren lehen urteetako prebentzioan aditua\nEgunak eman duenaren hausnarketa kritikoarekin, itxiera\nBILBON 40 € 25 € 30€\nDONOSTIAN 60 € 40€ 45€\nMugimendua eta hizkuntza BILBON, urriaren 26an\n- Urriaren 26an, Bilboko Bizkaia Aretoan, 9:00etatik 14:00etara


Gaia: Samuelek 10 urte ditu; Asperger-en sindromea du, autismo mota bat, eta egunero sindromearen mugak gainditzen saiatzen da.\nGirotzea: Hirikoa, gaur egun.\nSamuel, psikologoak animatuta, egunkaria idazten hasi da; bertan, bere gustuak, lehentasunak eta beldurrak idazten ditu, bai eta bere buruari jartzen dizkion erronka handiak ere, MuNa Samuelen logelan bizi den ametsezko munstroak bultzatuta. Egun batean, bere aitak argazki kamera bat oparitu zion, eta, harrezkero, bi edo hiru itzaldun gauzak bilatzen hasi da. Gauez irtetea pentsatu du, kalera, bere helburuaren bila; erronka zailtasunik gabe gainditzea lortu du eta, tartean, lagun misteriotsu bat aurkitu du, eta bere nahia betetzen lagundu dio.\nRICARDO GÓMEZ. 1954an jaio zen, Segoviako herri batean. Bere familiak laster emigratu zuen Madrilera; beraz, haurtzaroko lehen oroitzapenak eta lehen lagunak hirikoak izan ziren. Bere ustez berriro jaio zen, idaztea ogibide izatea erabaki zuenean. Baina bizitza horrela irabaztea erabaki aurretik, matematikako irakasle izan zen institutu batean, hogei urtez. Hainbat genero landu ditu: poesia, eleberria eta kontakizun laburra, eta literatura sari ugari irabazi ditu, Alandar saria, 2003an, besteak beste.\nIbaizabalen Eguneroko lokatz eremuan (Ameslari, 1. zk.), Izar bila zebilen txakurra (Paper Txoriak Sail Gorria, 14. zk.) eta Kalte gabeko jokoak (Ameslari 24. zk.) argitaratu ditu.\nJORDI VILA DELCLÒS. Bartzelonan jaio zen, 1966an. Musika eta perkusioa ikasi zituen eta vibráfono-a jo du hainbat jazz-taldetan. Aldi berean, Bartzelonako Escola d’Arts i Oficis Llotja-n ilustrazioa ikasi zuen, eta 1988tik ilustratzaile bezala lan egiten du. Aldizka laguntzen die diseinugile grafikoei, arkitektoei, ekoiztetxeei, antzerkiko eta publizitate-agentzietako taldeei. Ipuinak, eleberriak, albumak et argitaletxe desberdinetarako testuliburuak ilustratu ditu. Eta gehien gustatzen zaiona jazza entzutea eta piratak marraztea da.\n• Nahiz eta protagonistaren nahasmendua ez dagoen eleberrian esplizituki adierazita, pertsonaiaren portaeraren deskribapenaren bidez ondorioztatzen da Asperger-en sindromea duela, autismoaren espektroaren barruan. Garapenaren nahasmendu orokor hori dutenak oso ongi moldatzeko gai dira, autonomiarako mugak badituzte ere.\n• Samuelek bereizgarri ugari ditu, gainerako jende askok ez bezala, batik bat bizitzaren gainean duen ikuspegiari dagokionez. Ezaugarri horiek harrigarriak eta erakargarriak dira irakurlearentzat.\n• Samuelen egunerokotasuna bere egunkariaren bidez ezagutzen dugu; ume horrek gauza zehatzak, zerrendak eta aurreikus daitezkeen gertakariak ditu gogoko, eta beldur die arrotzei edo norbaitek ukitzeari, bai eta leku ezezagunei ere.\n• Lana lehen pertsonan idatzita dago; koadernoa zirriborro itxurako marrazkiz edo zenbakiz beterik dago.\n• Matematikak protagonismo berezia du istorioan. Samuelek mundua zenbakien eta matematiken bidez ikusten du; horiekin seguru sentitzen da.\n• Liburuak Samuelek eginiko argazkiak ditu: «gauza guztietan ageri dira gauza geometrikoak edo zenbakiak, gauza guztietan daudelako zenbakiak eta geometria».\nSustatzen diren balioak: Gainditzeko grina, elkarri laguntzea, hazkuntza pertsonala, beldurren aurkako borroka, adiskidetasuna, familia-babesa.\nEzaguera arloak: Matematika, Ingurunearen ezaguera, Hizkuntza, Hezkuntza Plastikoa.\nEgilea: Ricardo Gómez.\nMarrazkilaria: Jordi Vila Delclòs.\nItzulpena: Aintzane Atela (Rosetta).


“Naturhomo” erakusketa, natura eta gizakiaren arteko uztardura - Nontzeberri\nHasiera/ARTEA/“Naturhomo” erakusketa, natura eta gizakiaren arteko uztardura\nHirurogei pieza akriliko eta paper gaineko tintarekin, Bilbao Art District ekimenaren eskutik datoz obra bakarra osatzen duten Karina Bronzini argentinarraren margolanak. Erakusketa ekainaren 29ra arte bisitatu ahalko da, Bilboko Aerre Espazioan.\nFusio naturalaren oinarrizkoena eta primitiboena berrestea da Naturhomo, (latinetik: natura eta homo), eta artelanek autoritatea berekin daramate, bi terminoak guztiz zatiezinak direla ulertzeko. Hala, lehen planoan, gure oinarri biologiko ukaezina islatzen dute. Naturhomok, hortaz, bizia ospatzearen aldarrikapenaz batera, abiapuntua proposatzen du.\nPremisa horri eta erabateko esker oneko espirituari buruz, Karina Bronzinik irudizko munduaren zati bat irudikatu du itsasoko, lurreko eta giza zatietako elementu bizidunekin sortutako irudi eta izaki hibridoen bitartez. Eta, beste behin ere, bat-bateko keinuz egiten du, pintzelkada gogor eta trazu solteen bitartez; boterea eta grazia ematen dizkie margolanei, bere esperientzia pertsonalaren begirada analitiko, erradikal eta zorrotzari ihes egin gabe.\nBilbao Art District ekimen publiko-pribatua da, hiriaren ehunka ekimen artistiko eta kultural garatzen dituen jarduerei laguntzea helburu duena.\n"Festamentua” eta "Esku harriak: Oteizaren (h)aria” ikuskizunak Beasain eta Azpeitian


Kritika: ‘American Valhalla’Euskal pantailaren gunea\nZuzendaria: Josh Hommes, Andreas Neumann\nAste honetan Donostian Dock of the Bay jaialdiaren 11. edizioa egiten ari direla probestuko dut eskaintzen dizkigun musika dokumentalen artean larunbatean emango duten American Valhalla zintari buruz hitz egiteko. Bertan Iggy Pop musikariak grabatutako disko berrienaren inguruan arituko zaizkigu zuzendariak. Iggy Popen hitzetan, bere azken diskoa izan daitekeenaren aurrean gaude, eta Queens of the Stone Age eta Artic Mokeys taldeko kideekin batera sortu, grabatu eta zuzenean joko du.\nIggy Pop handia, ikonoa, mitoa dugu musikaren munduan, eta zaharberriturik agertuko zaigu lan honetan. Urteak ez dira debalde pasa musikariarentzat, zimurrez jositako azala du, bere indar eta grinaren gainean tolesturaz beteriko geruza osatzen. 70 urte ditu dagoeneko, Bowie eta Reedekin batera jo izan zuen, animalia basatiak, oholtzaren gainean pantera dirudi, sugea, basatia eta zitala, eta horrela jasoko dute Hommesek (QOTSA) eta Neumannek.\nDokumentalak sormen kolektibo horretan bizitako ibilbidea azalduko digu, baita bertan parte hartzen duten musikarien nondik norako, beldur, galdera eta gakoak. Horrez gain, zuzeneko emanaldi ugariz gozatu ahal izango dugu. Ez da nolanahiko musikariekin batu Iggy Pop, ez jauna, baina belaunaldi oso ezberdinak dira, eta musikari ezagun eta trebeak izan arren, elkar ulertzea ez da beti samurra izango.\nMusika itzelaz gain, produkzioa eta argazkia ere oso landuak dira, musikarien sukaldean sartuko garela irudituko zaigu tarteka, konturatzerako saltsaren erdian gaudela antzemateko.\nAtsegin handiz ikusten den zinta dugu ondorengoa, zaindua, eta batez ere, musikazale eta Iggy Pop eta QOTSAren jarraitzaileentzat egindako gutizia da. Ez badu askorik arriskatzen, eta jarraitzen duen egitura ohiko dokumental batena bada ere, momentu interesgarriak ikusaraziko dizkigu.\nHurbildu zaitezte bada, eta erabaki ezazue zuek. Iggy Popen azken lana, egin apustu jaun-adreak, zenbat bizi faltako zaizkio bizitzeko oraindik katu basatiari?\nKritika: ‘Three Billboards Outside Ebbing, Missouri’\n‘If I Think of Germany at Night’ dokumentala saritu dute Dock of the Bay jaialdian\nDokumentala Festibalak Iritzia Kritika Kritikak\nAmerican Valhalla Dock of the Bay Iggy Pop Iritzia Kritika Mikel Zumeta Musika dokumentala\nZinema eta zientzia uztartuko ditu ‘Hor kanpoan’ zikloak\nYelmo etxeak hartuko ditu Arteako zinemak


Game Suhiltzaileen Kamioia Game Online. Play for free\nGame Suhiltzaileen Kamioia Game\nPlay jokoa Suhiltzaileen Kamioia Game Online:\nGame Description Suhiltzaileen Kamioia Game\nFire - hau da elementu txarrena eta, aurkako borroka arrakastatsua gakoa bat - hasiera azkar stewing da. Direla sua motorretan berezia eta zein azkar etorriko da entregatu su borrokan suhiltzaileak aurrera, neurri handi batean operazioaren arrakastaren araberakoa. . Play jokoa Suhiltzaileen Kamioia Game konektatuta.\nTekniko jokoa Suhiltzaileen Kamioia Game ezaugarri\nGame Suhiltzaileen Kamioia Game gehitu: 03.02.2015\nJokoa jokatzen: 8158 aldiz\nGame Rating: 3.53 errondan 5 (110 kalkuluen arabera,)\nBezalako jokoa Suhiltzaileen Kamioia Game Jokoak\nDeskarga jokoa Suhiltzaileen Kamioia Game\nEmbed Joko Suhiltzaileen Kamioia Game zure web orrian:\nJokoaren txertatu Suhiltzaileen Kamioia Game zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Suhiltzaileen Kamioia Game, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Suhiltzaileen Kamioia Game-rekin, baita ere, jokoa jokatu zen:


Nortasun kasua - Wikipedia, entziklopedia askea.\nHolmes agurtzen Mary Sutherland andereñoa. Ilustrazioa: Sidney Paget\nNortasun kasua, A Case of Identity ingelesez, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1891ko irailean kontakizun labur eta solte modura The Strand Magazine aldizkarian argitaratu zen. Ondoren, 1892an, Sherlock Holmesen Abenturak liburu bilduman argitaratu zen, aldizkari horretan argitaratutako Sherlock Holmesi buruzko beste hainbat kontakizun laburrekin batera .\n1888an girotua, Mary Sutherland andereñoaren kasua da istorioa, berarentzat sortutako funts baten interesei esker diru-sarrera handiak dituen emakumea. Duela gutxi desagertu den londrestar batekin hitz emanda dago. Senargaia pertsonaia berezi bat da, nahiko isila eta bere bizitzarekiko nahiko erreserbatua. Sutherland andereñoak bakarrik daki bulego batean lan egiten duela. Eskutitz guztiak makinaz idazten eta sinatzen dizkio, eta berak erantzun behar dio bertako postetxearen bidez. Gainera, senargaiak bakarrik egiten dizkio bisitak Sutherland andereñoari, bere aitaorde gaztea negozioengatik herrialdetik kanpo dagoenean.\nHarreman triste honen klimaxa, senargaiak, bere ezkontza egunean, aldarean Sutherland andrea uzten duenean iristen da.\nSherlock Holmes ondorio azkar samar batera iristen da. Makinaz idatzitako letra batek bere teoria baieztatzen du zalantzarik gabe. Pertsona bakar batek irabaz lezake horrelako zerbait gertaera honekin: aitaordea. Holmesek ondorioztatzen du senargaia ate batetik sartu zela zalgurdian eta bestetik atera eta, horrela, "desagertu" zela.\nMisterioa argitu ondoren, Holmesek bere bezeroari irtenbidea ez kontatzea erabaki zuen, "Kontatzen badiot ez dit sinetsiko. Gogoan hartu Persiako esaera zaharra: Tiger bati bere umea kentzea bezain arriskutsua da emakume bati ilusio bat kentzea".\nMultimedia: A Case of Identity\nOrriaren azken aldaketa: 19 abendua 2020, 20:01.


N-1 errepidea, aldi baterako, berriro doan izango da kamioientzat – Ekonomiaren KZ\nAzkenik, Gipuzkoako Foru Aldundiak ez du zubi-lana egingo duen dekreturik argitaratuko N-1 errepidean bidesaria mantentzeko foru arau berri bat onartu arte. Hori zen erakundearen hasierako asmoa, Auzitegi Gorena bigarren aldiz araudia bertan behera utzi ostean; oraindik indarrean dago, eta horren azpian dago aipatutako errepidean zirkulatzeagatiko kanona.\nBeraz, epaia Gipuzkoako Aldizkari Ofizialean argitaratu bezain laster, N-1 errepidetik zirkulatzea doakoa izango da berriro, Batzar Nagusiek arau berria eta hirugarrena onartu arte. Beste biak ez bezala, kanonaren ondorioetarako, N-1 eta A-15 errepideak bere osotasunean hartuko ditu kontuan, hau da, ihes-gunerik edo ordainsaririk gabeko gunerik gabe, hori baita Espainiako justiziak orain arte onartutako bi arauak bertan behera uzteko erabili duena.\nEider Mendozak iragarri berri du erabakia, Aldundiko Gobernu Kontseiluaren erabakien berri emateko prentsaurrekoan.\nErabakia maiatzaren 5ean hartu zuen EAEANk, 10 eguneko epean argitaratu beharreko epai irmo batean, baina oraindik ez da egin, ia hilabete eta erdi igaro baita. “Foru arau batek bidesaria kobratu behar dela dioen egoera batean gaude, baina kontrakoa dioen epai irmo batekin, oraindik argitaratu ez bada ere”, esan du Mendozak, eta egoera hori “inoiz argitaratu gabea” dela eta Foru Aldundia “segurtasun juridikorik gabeko egoeran” utzi duela gaineratu du.\n← Iberdrolak 1.200 euroko erosketak egingo ditu Euskadin\nFicobak UNIRE azoka aurkeztu du →


Telmo Aldaz - Wikipedia, entziklopedia askea.\nElkarte Tradizionalista Karlistako lehendakari\n2020ko abenduaren 27a -\nIruñea, 1970 (50/51 urte)\nAna María de la Quadra-Salcedo y Gayarre\nMiguel de la Quadra-Salcedo (osaba)\nabenturazalea, marinela eta telebista aurkezlea\nTelmo Aldaz de la Quadra-Salcedo (Iruñea, 1970) nafar abenturazale eta itsasgizona da. Itsaso nahiz lurrez burututako bidai ibilbide luzea du. Miguel de la Quadra-Salcedo abenturazalearen iloba ere bada. Aita itsasgizona eta ama arkeologoa, bera Zuzenbidean lizentziatua da. 2020ko abenduaren 27tik Elkarte Tradizionalista Karlistako lehendakaria da.\n1992an Carlos Etaio Elizondon Etaio Kapitaina abenturazale nafarrarekin batera Kristobal Kolon esploratailearen La Niña ontziaren erreplika batean Ozeano Atlantikoa zeharkatu zuten. Itsas bidai honek eta beste batzuk eskarmentua eman eta itsasgizon bezala zaildu egin zuten.\n1995an Yekuona indigenekin batera kanoa bat eraiki eta Orinoko ibaian zehar oihanetan barneratu zen. Yekuona herria Kristobak Kolon esploratzaileak bere bidaietan topatu zituen karibe herriaren ondorengo gisa jo izan ohi dira. Ondoren, Yekuonatar batzuekin batera kanoa baten arraun eginez Jamaika eta Dominikar Errepublika arteko itsas bidaia burutu zuen, tartean itsasoan desagertutzat jo izan zirelarik ere, baina azkenean neke askoren ondoren helburua lortu zuten.\n1997an Zaireko Gerraren erdian isolaturik zeuden nafar misiolariei laguntza eramatea bururatu eta bertaratu zen. Mobutu Sese Sekoren gudariekin batera Kongo ibaian barna bidai arriskutsua gauzatu zuen. Azkenean, txalupak lur jota amaitu zuen.\n2005an Juan Sebastian Elkano esploratzailearen Victoria ontziaren erreplika batean boluntario gisa itsasoratu eta hark egin zuen pare munduari bira eman zion. Panama eta Hawaii arteko ibilbidea bi hilabetetan zehar burutu zuen.\n2006an Rumbo al Sur proiektuari ekin zion. Bertan Madrilgo Erkidegoko gazteek Afrikako errealitatea ezagutu zezaten Madril hiritik Dakar hirirako bidaia egin zuten, bide batez ibilbide osoan topatu zituzten giza laguntza proiektuak ezagutuz.\nRoge Blasco kazetariak bere La Casa de la Palabra eta Levando Anclas irratsaioetan hainbat alditan elkarrizketatu izan du.\n↑ Telmo Aldazen biografia laburra. Eitb.com (Gaztelaniaz)\n↑ Telmo Aldaz, navegante. Diario de Navarra (Gaztelaniaz)\n↑ a b c Kolonbiar enigmak. Francisco Morales doktore jauna. 2003ko ekainaren 28a. Quetzal Ibilbidea. Abc.es (Gaztelaniaz)\n↑ (Gaztelaniaz) «Carta de Telmo Aldaz de la Quadra-Salcedo, nuevo presidente de la Comunión» Comunión Tradicionalista Carlista 2021-01-04 (Noiz kontsultatua: 2021-01-24).\nTelmo Aldazen biografia laburra. Eitb.com (Gaztelaniaz)\nTelmo Aldazi elkarrizketa. Youtube.com\nEuskal Herriko abenturazaleak\nNafarroa Garaiko telebista aurkezleak\nOrriaren azken aldaketa: 23 ekaina 2021, 14:19.


BAZKIDEEI ZUZENDUTAKO KOMUNIKATUA | 2020ko apirilak 18 – Atlético san sebastián\nLehenik eta behin, zuek, zuen familiak eta lagunek ondo jarraitzea espero eta nahiko genuke.\nDakizuenez, Klubak martxoaren 14tik darama itxita, eta albiste guztien arabera, alarma egoera berriro luzatuko da, gutxienez maiatzaren 10era arte.\nBadakigu denok jabetzen zaretela zein egoeratan gauden eta gure eguneroko bizitzako esparru guztietan eta, nola ez, kirol eta gizarte arloan, zein ziurgabetasunetan gauden, eta gaur egun ezin dugu jakin instalazioak noiz ireki ahal izango diren, ezta nola ireki ere.\nKlubaren sorreratik zerbait miresgarria bada, bazkideen, kirolarien eta langileen kalitatea, leialtasuna eta konpromisoa da. Gurea bezalako Kirol-Klub baten ezaugarriak, guztion artean bizirik mantendu eta behar bezala bideratu behar dena, nahi den normaltasunera itzul dadin.\nZuzendaritza Batzordearen aldetik esan nahi dizuegu aldi honetan ez garela inaktibo egon eta zenbait erabaki eta neurri hartu ditugula, eta uste dugu zuek guztiok ezagutu behar dituzuela, partaide zareten Klubaren bilakaeran parte har dezazuen.\nEra berean, guztiok jakin behar dugu itxierak kolpe latza eragin diola Klubaren egoera ekonomikoari, eta beharrezkoa dela guztiok aurre egitea eta gainditzea. Eskertzen dizuegu bazkide izatea, eta zuen jarraipena eskatzen dizuegu, dagoen kapital sozial baliotsua mantentzea beharrezkoa baita Kluba aurrera ateratzeko.\nJarraian, hartu diren erabakiak (lehenengoak ezagunak dituzue) eta egoerak ahalbidetzen duen neurrian aurrera eramateko asmoa dugunak zerrendatuko dizkizuegu.\n1.- BAZKIDEEN KUOTAK\n1.1.- Martxoko eta apirileko kuoten erdiei dagokien bazkide-kuota ez da kobratu. Horretarako, bigarren hiruhileroko ordainagiriaren % 50 murriztu da, eta hilabete eta erdi kobratu da.\n1.2.- Sauna eta toalla bonuak baliagarriak dira, ahal denean erabiltzeko. Sauna eta toallaren hileko kuotak suspenditu egin dira, zerbitzua eman ahal izan arte.\n1.3.- Edozein zerbitzuren prestazioari dagokion edozein kuota edo kopururen kobrantza eten egin da zerbitzua eman ahal izan arte.\n1.4.- Klubaren egoera ikusita, honen aurreikuspen ekonomikoa aztertuta eta ireki daitekeen data kontuan hartuta, ekainaren erdialdean hirugarren hiruhilekoari dagozkion ordainagiriak kobratzean egin daitezkeen ajusteak erabakiko dira.\n2.1.- Langileentzako ezinbesteko ERTE baten eskaera abian jarri da. Gaur egun, 11 langilek aldi baterako etendura %100ean dute, eta beste 5 langilek %50ean.\n2.2.- Klubeko langileen enplegu-erregulazioko espediente horri dagokionez, Klubak %10 osatuko du langile bakoitzari dagokion %70ari dagokion zenbatekoa.\n2.3.- Era berean, soldata-murrizketak hitzartu dira klubeko kirol-ataletako teknikarientzat (entrenatzaileak eta kirolariak).\n2.4.- Era berean, egungo egoera luzatuko dela aurreikusiz, finantza-erakundeekin kudeaketak egiten ari dira mailegu bat eduki ahal izateko.\n3.- OBRAK ETA INBERTSIOAK\n3.1.- Kontxa itxita dagoela aprobetxatuz, gimnasioan dagoen biltegia egokitzen hasi gara bulego txiki baten bihurtuz. Modu honetan, bazkidearekiko harremana hobetuko da eta zerbitzu pertsonalizatuago bat eskeini ahalko dugu.\n3.2.- Hasitako obrak amaituko dira, hala nola iturgintzako instalazio berria, teniseko kanpoko pistak asfaltatzea, Kontxako bulegoa eta Bullyren gastu elektrikoak neurtzeko beharrezkoa den kontagailu baterako instalazio elektrikoa.\n3.3.- Oraingoz, aurreikusitako gainerako inbertsioak izoztu egin dira, eta egungo diruzaintza Klubaren kaudimen ekonomikoari eustera bideratu da. Izan ere, egoera honek kontuen emaitzarentzat narridura larria suposatu du.\n4.- LANGILEEN EGINKIZUNAK ETA ZEREGINAK\n4.1.- Garbitzeko lanak errealitate berrira egokitu behar dira, instalazioak higiene eta prebentzio-baldintza berrietara egokitu behar dira, etab.\n4.2.- Hondartzara sartzeko bazkideei arreta emateko zerbitzuari dagokionez, udalak hondartzako kabinetan hartzen dituen neurriekin gidatuko gara.\n4.3.- Gimnasioaren erabilerari dagokionez, agintari eskudunek emandako arauen zain egongo gara.\n4.4.- Aldez aurreko bilera bat egingo da langile guztiekin, jarraibide eta helburu berriak zehazteko, Kluba zein egoera ekonomikoan dagoen azaltzeko, eta zein diren araudiak esplikatzeko. Langileen eta zuzendaritzaren lankidetza eta inplikazioa bilatzeko asmoarekin.\nBilera horretan Zuzendaritza Batzordeko ordezkari batek hartuko du parte.\n4.5.- Langileak pixkanaka itzuliko dira beren lanpostuetara, eta martxoaren 14ko 463/2020 Errege Dekretuaren (COVID-19k eragindako osasun-krisiaren egoera kudeatzeko alarma-egoera deklaratzen duena) 10.3 artikuluan jasotako jardueren etendura kentzearekin lotuta egongo da.\n5.- URTEKO OHIKO BATZARRA\nAurreikuspenen arabera, uztailaren erdialdean ospatuko da, kontuak eta aurrekontuak onartzeko. Aieteko (Bera-Bera) kiroldegian egingo da, Gobernuak bileretarako eta ekitaldietarako ezartzen dituen arauei jarraituz.\n6.- ZUZENDUTAKO JARDUERAK\n6.1.- Ez da 3. blokerik egongo. Ikastaroa oradindu zutenei, aurreratutakoa itzuli zaie.\n6.2.- Aretoko jarduera guztiak datorren ikasturtera arte etengo dira. Ahal bada, irailean hasiko dira berriro.\n6.3.- Geure egoera erabat berreskuratu ezean, itzulera aire libreko jarduerekin egin beharko da; zirkuituak, lasterketa jarraituko irteera programatuak, entrenamendu funtzionalak, bikotekako entrenamenduak, baloi medizinalekin, banda elastikoekin… Aieten, padel/tenis pistak erabil litezke, kiroldegia alegia.\n7.- UDA IKASTAROAK\nPatronatuaren menpe gaude. Udalak ezer eskaintzen ez badu, baina Klubei ikastaroak eskaintzeko aukera ematen bazaie, jardueren barne-eskaintza egingo genuke, baina Aieten bakarrik, Kontxan lekuaren arazoa baitugu.\n8.- EKITALDIAK-TRIATLOIAK (DONOSTIAKO TRIATLOIA, ONDITZ OROITUZ ETA EMAKUMEZKOEN TRIATLOIA)\nZalantza handiak daude Triatloiak ekainaren 27an eta 28an ospatzeko.\nApirilaren 30ean erabakiko dugu probak egiten jarraitu, bertan behera utzi edo atzeratu.\n9.- ATALEN LEHIAKETA OFIZIALAK\nGaur egun, lehiaketa ofizial guztiak etenda daude. Lehiaketa horiek baliogabetu edo berriz ezarriko dira, CSDren irizpideen eta federazio bakoitzak hartzen dituen erabakien arabera.\nAzkenik, gure langileen, bazkideen eta gainerako erabiltzaileen elkartasuna, ulermena, lankidetza, laguntza eta babesa eskatzen dugu.\nBesarkada birtual bat guztiontzat


EHZ Festibala - Historia\nEuskal Herria Zuzenean elkartea, 1992an ikusgarrigintza trukaketa eta laguntza plataforma bat bilakatzeko nahiarekin sorturiko PIZTU elkartearen jarraipena da. 1996an antolatu zen lehen aldiz EHZ festibala, Arrosako zolan (Nafarroa Beherea). Ipar Euskal Herri barnealdeko eta kostaldeko gazteen mobilizazio tresna handia izan zen PIZTU. Urtero, milaka eta milaka festibalari bildu ziren populu gutxituen alde eta Wolrd Companyaren kontra.\nZortzi urtez Arrosako Sohatian egon ondoren, Idauze-Mendiko Mendikotan pausatu zen Festibala bost urtez. Ondoren Heletan arnasberritu zen eta Lekornen egonkortu zen. 2017 eta 2018 artean EHZk, barne gogoeta fase bat ireki zuen elkarteak bere burua berdefinitzeko. 2018ko trantsizio urtean, EHZ Nomada gauzatu zen, festibala hiru egunez, hiru herritara zabalduz: Baigorri, Baiona eta Itsasura. 2019an festibala hats berriz itzuli da gazte belaunaldi berrien eskutik, eta Irisarrin izanen du bere berrabiatzea.\nBelaunaldiz belaunaldi, independentzia eta autogestioa ardatz, Euskal Herriko festibalik zaharrena garai berrietako beharrei egokitzen doa, Ipar Euskal Herriko herri eta gazte mugimendua indartzeko xedearekin. Euskal hizkuntza, nortasun nahiz kultura defenditu eta laguntzailegoan oinarrituriko antolakuntzaren bitartez, jatorri eta eremu sozial ezberdinetako gazteen arteko trukaketa eta ezagutza bultzatzeak egiten du EHZ Ipar Euskal Herriko ekimen berezienetako bat izatea.


Orain arteko esperientziak eta etorkizuneko erronkak - zer berri? - udaltop\nOrain arteko esperientziak eta etorkizuneko erronkak\nBigarren urtez jarraian, mahai inguruaren formatuak ostegun arratsaldeko bazkalostea girotuko du Goiegi jatetxean. Bi mahai inguru antolatu dira, eta bietan, hizkuntza ohiturak aldatzeko bideak izango dituzte hizpide, orain arte egin diren esperientziez hitz egiteko, eta etorkizunean zein esparrutan aplika daitezkeen hausnartzeko.\nEuskaldunak aktibatzeko esperientzien jarraipena nola egin? (A mahai ingurua) izenekoa Onintza Irureta Argiako kazetariak gidatuko du. Mahaiaren bueltan euskaldunak aktibatzeko esperientziak gauzatu diren Egian euskaraz bizi nahi dugulako (Donostia), Aste BatZUK euskararen eroaleak (Errenteria) eta Baietz365! (Arrigorriaga) ekimenetako antolatzaileak izango dira:\nAitziber Gurutzeaga, Egia euskaraz\nAitzol Perez de San Roman, Lau Haizetara (Errenteria)\nKarmelo Ayesta, Abarrak Euskara Elkartea (Arrigorriaga)\nBigarren mahai inguruan (B) esperientzia horiek zein beste esparruetan aplika daitezkeen hausnartuko dute Berriako Garikoitz Goikoetxea kazetariak gidatuko duen mahai inguruan. Esparru ezberdinetan aritzen diren lau gonbidatu izango ditugu, eta Euskaldunak aktibatzeko esperientziak zein beste esparrutan aplika daitezke? galderari erantzungo diote.\nArrate Illaro (Topagunea)\nAsier Arroita (AEK)\nElias Zumalde (EMUN)\nIdoia Trenor (Donostiako Piratak)


Gasteizen frantsesa ikastea | Frantses-ikastaroak - VITAL HIZKUNTZA FUNDAZIOA\nGasteizen frantsesa ikastea | Frantses-ikastaroak\nBaudelaireren hizkuntza ederrak ingelesaren mesedetan lekua galdu badu ere, pentsalari, filosofo eta idazlerik onenetako batzuek bere ideia iraultzaileak guri helarazteko erabili zuten. Parisekiko lilurak munduko helmuga turistiko garrantzitsuenetako bat bihurtzen du, eta Frantziak, bere savoir faire-arekin, kultura, gastronomia, moda eta zinemaren esportatzaile handia izaten jarraitzen du. Euren kulturan murgildu nahi duzu? Gure frantses ikastaroa zuretzat da.\nGonbidatu lagun bat\nIdiomas Fundazioan eskerrak eman nahi dizkizugu gugan jarri duzun konfiantzagatik. Horregatik, lagun bat gonbidatzen baduzu, %15eko hobaria izango duzue biok 2021-2022 ikasturteko matrikulan.\nEskerrik asko hizkuntzak ikasteagatik!\nFrantsesa ikasteko gure ikastaroa 12 urtetik gorako pertsonei zuzenduta dago. Astean 3 eskola-ordu egiten dira, irailetik ekainera. Adinaren eta mailaren arabera osatzen dira taldeak.\nIkastaro honek frantsesa mailaz maila ikasteko aukera ematen du, zure ezagutza orokorrak hobetuz eta behar dituzun titulazio ofizialak lortuz. Hori bermatzeko, honako hauek ditugu:\n50 urteko eskarmentua\nInstalazio eta zerbitzu ugari\nTitulazioetara eta hezkuntza-eskakizunetara egokitutako metodoak\nIkasturte honetan elkar ikusiko dugu? Lortu itzazu oraintxe zure testuliburuak!\nGure metodoak frantsesaren ikaskuntzaren epe ertain eta luzerako plangintza errazten du. Horrela, gure ikasleek kualifikazio egokia eskuratzen dute azterketa ofizialetara arrakastaz aurkeztu ahal izateko behar den unean. Horretarako, une oro izaten dute gure aholkularitza, bakoitzera aurkezteko epeei eta eskakizunei buruz.\nIkastaroan zehar mundu frankofonoko alderdi sozial eta kulturaletan oinarritutako ikus-entzunezko edukiak erabiltzen ditugu, hizkuntza hutsezko gaiez gain.\nEra guztietako jarduera osagarriei buruzko aholkuak ere ematen ditugu, hala nola udako ikastaroak, atzerriko egonaldiak, hizkuntzarekin lotutako lanak eta abar.\nFrantsesa modu eraginkorragoan ikasteko, gure eskola-orduak laborategiaren eta liburutegiaren erabilerarekin osatzen dira. Irakasle baten laguntzarekin, audio-instalazioetan ikasleek hizkuntzaren hainbat alderdi hobetzen dituzte, entzunez, errepikatuz, euren ahotsa grabatuz eta alderatuz.\nLiburuak mailegatzeko zerbitzuak ere beren trebetasunak eta frantsesaren ezagutza hobetzen laguntzen die, mailen arabera egokituta baitaude.\nGure frantses ikastaroak hiru maila ditu. Lehen maila A1 mailari dagokio Europako esparruaren arabera, bigarrena A2 mailari eta hirugarrena B1 mailari. Ikasle nahiko izanez gero, goi mailak ere eskaintzen ditugu. Ikasturte hasieran jarraipena egiten dugu, esleitutako maila zuzendu beharko balitz, egiteko.\nHalaber, gure ikasleak hiru hilean behin ebaluatzen ditugu, eta lortutako mailaren berri ematen diegu.\nGainera, ikasleek beren ikasketa-espedienteari buruzko informazioa eskura dezakete gure ikastetxean egiten duten egonaldi osoan. Horrela jakin dezake mailen baliokidetasuna Europako esparruaren arabera, eta horrek aukera ematen dio erabaki egokiagoak hartzeko titulazioak, lanak edo beste ikastaro batzuk eskuratu edo egiteko orduan.\nIkastaroa arratsaldeko ordutegian eta txandakako egunetan egingo da, astelehenetan eta asteazkenetan edo astearte eta ostegunetan, ordutegi hauetan:\n18:00etatik 19:30era edo\n*Talde bakoitzean ikasle kopuru nahikoa egotearen mende dago ordutegien aukera zabalagoa. Maila bakoitzeko ikasle nahiko izanez gero, ordutegi gehiago ireki ahal izango dira (adibidez, 16:30etik 18:00etara).\nAurreinskripzioa maiatzean eta ekainean egin behar da, maila-probarekin batera, zein taldetan sartu erabaki ahal izateko.\nFrantsesa ikasi nahi duzu Gasteizen? Izan ezazu konfiantza gugan. 50 urte daramatzagu milaka pertsonari hizkuntzak irakasten.